hotchpotch/miracl-hf-unified huggingface dataset:
১৮১৪-এর ইঙ্গ-ওলন্দাজ চুক্তি
১৮১৪ এর ইংরেজ-ওলন্দাজ চুক্তি (লন্ডন সম্মেলন নামেও পরিচিত) হচ্ছে লন্ডনে ইউনাইটেড কিংডম অফ গ্রেট ব্রিটেইন এন্ড আয়ারল্যান্ড এবং সভারেইন প্রিন্সিপালিটি অফ দি ইউনাইটেড নেদারল্যান্ডস এর মধ্যে ১৮১৪ সালের ১৩ আগস্টে সাক্ষরিত একটি চুক্তি। এই চুক্তিটিতে সাক্ষর করেছিলেন ব্রিটিশদের হয়ে রবার্ট স্টুয়ার্ট, ভিসকাউন্ট ক্যাস্টলেরেই এবং ডাচদের হয়ে হেন্ড্রিক ফাগেল।
এই চুক্তি ওলন্দাজদেরকে আমেরিকা অঞ্চল (উত্তর ও দক্ষিণ আমেরিকা সম্মিলিতভাবে), আফ্রিকা এবং এশিয়ায় তাদের ঔপনিবেশিক দখলগুলোকে ফিরিয়ে দেয় যা নেপলীয় যুদ্ধ শুরু হবার পূর্বে ১৮০৩ সালের ১ জানুয়ারিতে তাদের অধিকারে ছিল। ব্যতিক্রম হিসেবে ডাচরা আফ্রিকার উত্তমাশা অন্তরীপ, এবং দক্ষিণ আমেরিকা এর দেমেরারা, এসেকুইবো এবং বারবিসকে (যা পরবর্তিতে একত্রিত হয়ে ব্রিটিশ গায়ানা নামে পরিচিত হয়) ইংরেজদের কাছে ছেড়ে দেয়, পূর্বে যেগুলোতে ওলন্দাজদের বাণিজ্যিক অধিকার ছিল।
এছাড়াও ইংরেজরা ওলন্দাজদের কাছে সুমাত্রা দ্বীপের কিছু অংশ এবং এর বাংকা দ্বীপ ছেড়ে দেয়, এবং বিনিময়ে তারা ভারতের কোচিন এবং মালাবার উপকুলে এর অধীনে থাকা সব কিছু নিয়ে নেয়। ডাচরা একটি বার্ষিক মজুরির বিনিময়ে কলকাতার নিকটস্থ বরানগর জেলাও ছেড়ে দেয়।
এই চুক্তিতে ওলন্দাজদের দ্বারা দেয়া ১৮১৪ সালের ১৫ জুনের একটি ঘোষণার কথাও উল্লেখ ছিল। সেটা হচ্ছে, দাস বাণিজ্যের জন্য কোন জাহাজ কোন ইংরেজ বন্দরে আর অনুমোদিত হবে না, এবং এখানে ওলন্দাজ নাগরিকদের জন্য দাস বাণিজ্যে জড়িত থাকার নিষেধাজ্ঞা পর্যন্ত এই সীমাবদ্ধতাকে বর্ধিত করা হবে চুক্তিতে উল্লেখ করা হয়। গুয়াদলুপ এর ক্যারিবীয় দ্বিপপুঞ্জের দাবি মেটানোর জন্য ("দেখুন গুয়াদলুপ তহবিল" ) সুইডেনকে ১০ লক্ষ পাউন্ড পরিষোধ করতে রাজি হয়। ইংরেজরা এবং ওলন্দাজরা নিচু ভূমির দেশগুলোর (যার মধ্যে নেদারল্যান্ডস একটি) প্রতিরক্ষার উন্নয়নের জন্য ২০ লক্ষ পাউন্ড খরচ করতে রাজি হয়। "হল্যান্ডের সাথে জোটবদ্ধ হয়ে নিচু ভূমির দেশগুলোর জন্য সর্বশেষ এবং সন্তোষজনক বন্দোবস্ত" এর জন্য আরও ৩০ লক্ষ পাউন্ড এর মত তহবিল এর কথার উল্লেখ করা হয়।
এই চুক্তি থেকে তৈরি হওয়া বিবাদ ১৮২৪ এর ইংরেজ-ওলন্দাজ চুক্তির বিষয়বস্তুতে পরিণত হয়।
মিশরের ফাওযিয়া ফুয়াদ
মিশরের ফাওযিয়া ফুয়াদ (; ; ৫ নভেম্বর ১৯২১ – ২ জুলাই ২০১৩), ইরানের মুলুক ফাউযিয়া নামেও পরিচিত, ছিলেন মিশরিয় রাজকন্যা যিনি ইরানের সর্বশেষ শাহ মোহাম্মদ রেজা পাহলভির স্ত্রী হিসেবে পরর্বতীতে ইরানের রানী হয়েছিলেন।
রাজকন্যা ফাওযিয়া ছিলেন মিশরের ইসমাইলের সপ্তম পুত্র প্রথম ফুয়াদের কন্যা। ফাওযিয়া মূলত মুহাম্মদ আলি রাজবংশ থেকে অবতীর্ণ হয়েছিলেন। ১৯৪৯ সালে সার্কাসিয়ান বংশোদ্ভূত একজন মিশরিয় কূটনীতিক কার্নেল ইসমাইল চিরিনের সঙ্গে বিয়ের পর তিনি ফাউজিয়া চিরিন (বা শিরিন) নামেও পরিচিত ছিলেন। ১৯৫২ সালের মিশরিয় বিপ্লবের পর, তার রাজকীয় উপাধি মিশরীয় সরকার কর্তৃক আর স্বীকৃত ছিল না। ২০১৩ সালে মৃত্যুর আগ পর্যন্ত, তিনি মিশরে বসবাসরত মোহাম্মদ আলি রাজবংশের প্রাচীনতম সদস্য ছিলেন। বিপ্লবের পর তার ভাতিজা ফুয়াদ, যিনি মিশরের ও সুদান ঘোষিত রাজা দ্বিতীয় ফুয়াদ সুইজারল্যান্ড.সিএক্সএক্স-তে বসবাস করতেন।
ফাওযিয়া ১৯২১ সালের ৫ নভেম্বর মিশরের সুলতানতে আলেকজান্দ্রিয়ায় রাশ-এল-টিন প্রাসাদে জন্মগ্রহণ করেন। তিনি মিশর ও সুদানের সুলতান প্রথম ফুয়াদ এবং পরর্বতীতে মিশরের রাজা প্রথম ফুয়াদ এবং তার দ্বিতীয় স্ত্রী নাজলি সাবরির জ্যেষ্ঠ কন্যা। রাজকন্যা ফাওযিয়া ফুয়াদ ছিলেন আলবেনি, তুর্কি, ফরাসি এবং সার্কাসিয় বংশের অধিবাসী। ফাওযিয়ার পিতামহ ছিলেন তুর্কি বংশোদ্ভূত মেজর জেনারেল মুহাম্মদ শরিফ পাশা যিনি প্রধানমন্ত্রী ও পররাষ্ট্র মন্ত্রণালয়ের মন্ত্রী হিসেবে দায়িত্ব পালন করেন। তার মহান পিতামহের একজন ছিলেন সুলেইমান পাশা, একজন ফরাসি সেনা কর্মকর্তা, যিনি নেপোলিয়নের অধীনে কাজ করেছিলেন এবং ইসলামে রূপান্তরিত হয়েছিলেন।
তার বোন ফাইজা, ফাইকা ও ফাতিয়া এবং ভাই ফারুকের পাশাপাশি রাজকন্যা শ্বিকার খানুম এফেন্দিয়ের সাথে তার বাবার পূর্ব বিবাহসূত্রে তার আরেক বোন ছিল। রাজকন্যা ফাওযিয়া সুইজারল্যান্ডে শিক্ষা গ্রহণ করেছেন এবং তার স্থানীয় আরবি ছাড়াও ইংরেজি ও ফরাসি ভাষায় পারদর্শী ছিলেন।
তার সৌন্দর্য প্রায়ই চলচ্চিত্র তারকা হেডি লেমার ও ভিভিয়েন লের সাথে তুলনা করা হয়।
১৯৪৯ সালের ২৮ মার্চ, কায়রোতে কুববা প্রাসাদে, ফাওযিয়া কর্নেল ইসমাইল চিরিনকে (বা শিরিন) (১৯১৯-১৯৯৪) বিয়ে করেছিলেন, যিনি ছিলেন হুসেন চেরাইন বীর এবং তার স্ত্রী এইচএইচ রাজকন্যা আমিন বিহরুজ খানুম এফেন্ডিয়ের জ্যেষ্ঠ পুত্র। চিরিন ট্রিনিটি কলেজ, ক্যামব্রিজ থেকে স্নাতক সম্পন্ন করেছিলেন এবং একসময় মিশরিয় যুদ্ধ ও নৌবাহিনীর মন্ত্রী হিসেবেও নিয়োজিত ছিলেন। বিয়ের পর তারা কায়রোর মাডিতে ফাওযিয়ার মালিকানাধীন একটি এস্টেটে বসবাস করত। তারা স্মুহা, আলেকজান্দ্রিয়ায় একটি ভিলাতেও কিছুকাল বসবাস করেছিল। প্রথম বিবাহের বিচ্ছেদের পর, ফাওযিয়া প্রথম প্রেমের জন্য বিয়ে করেছিলেন এবং তিনি ইরানের শাহের চেয়ে কার্নেল চিরিনের সাথে বিয়ে করা অনেক সুখী বলে বর্ণনা করেছিলেন।
তাদের দুই সন্তানের এক মেয়ে এবং এক পুত্র:
১৯৫২ সালের বিপ্লবে রাজা ফারুকের উৎখাতের পর ফাওযিয়া মিশরে বসবাস করেছিলেন। জানুয়ারী ২০০৫ সালে রাজকন্যা ফাওযিয়ার মৃত্যুর ভুল প্রতিবেদন করা হয়েছিল। সাংবাদিকরা তাকে তার ভাতিজা, রাজকন্যা ফাওযিয়া ফারুক (১৯৪০-২০০৫) ভেবে বিভ্রান্ত হয়েছিলেন, যিনি ছিলেন রাজা ফারুকের তিন কন্যাদের একজন। তার পরবর্তী জীবনে, ফাওযিয়া মিশরের আলেকজান্দ্রিয়াতে বসবাস করতেন, যেখানে তিনি ২১ জুলাই ২০১৩ সালে ৯১ বছর বয়সে মারা যান। ৩ জুলাই কায়রোতে সাঈদ নাফিস মসজিদে তার অন্ত্যেষ্টিক্রিয়া অনুষ্ঠিত হয়। তাকে কায়রোতে তার দ্বিতীয় স্বামী চিরিনের সমাধির পাশে সমাধিস্থ করা হয়ে।
বাংলাদেশে নির্বাচন
গণপ্রজাতন্ত্রী বাংলাদেশে নির্বাচনের মধ্যে অন্তর্ভুক্ত রয়েছে রাষ্ট্রপতি নির্বাচন, জাতীয় সংসদ নির্বাচন, সিটি কর্পোরেশন নির্বাচন, জেলা পরিষদ নির্বাচন, উপজেলা পরিষদ নির্বাচন, পৌরসভা নির্বাচন, ইউনিয়ন পরিষদ নির্বাচন।
বাংলাদেশের সরকার হল এককেন্দ্রিক সরকার ব্যবস্থা ভিত্তিক, যেখানে শাসনব্যবস্থায় সরকারের সব ক্ষমতা কেন্দ্রীয় সরকারের হাতে ন্যস্ত থাকে এবং কেন্দ্র থেকে দেশের শাসন পরিচালিত হয়।
ব্রুনাই দারুসসালাম বিশ্ববিদ্যালয়
ব্রুনাই দারুসসালাম বিশ্ববিদ্যালয় (UBD; Jawi: يونيبرسيتي بروني دارالسلام) ব্রুনাইয়ের প্রথম বিশ্ববিদ্যালয়। বিশ্ববিদ্যালয়টি ১৯৮৫ সালে প্রতিষ্ঠিত হয় এবং তারপর থেকেই বিশ্ববিদ্যালয়টি দেশের বৃহত্তম সরকারি বিশ্ববিদ্যালয়ের স্থান অর্জন করে।
ব্রুনাই দারুসসালাম বিশ্ববিদ্যালয় (কিউ.এস) এশিয়া শীর্ষ বিশ্ববিদ্যালয়ের তালিকায় ১০৫তম স্থান অর্জন করে এবং ২০১৯ সালের (কিউ.এস) বিশ্ব শীর্ষ বিশ্ববিদ্যালয় তালিকায় ব্রুনাই দারুসসালাম বিশ্ববিদ্যালয় ৩২৩তম স্থান অর্জন করে।
ব্রুনাই দারুসসালাম বিশ্ববিদ্যালয় ১৯৮৫ সালে মাত্র ১৭৬ জন শিক্ষার্থী নিয়ে প্রতিষ্ঠিত হয়। এরপর থেকে ব্রুনাই দারুসসালাম বিশ্ববিদ্যালয় ক্রমশ উচ্চ মানের স্নাতকের জন্য নতুন নতুন অনুষদ গঠন, অবকাঠামো ও উন্নয়নের কার্যক্রম চালিয়ে যায়।
ব্রুনাই দারুসসালাম বিশ্ববিদ্যালয়ে ৯টি একাডেমিক অনুষদ এবং ৭টি গবেষণা ইনস্টিটিউট রয়েছে। বিজ্ঞান, স্বাস্থ্য বিজ্ঞান, এশিয়ান স্টাডিজ, নীতি গবেষণা, ব্যবসা শিক্ষা, প্রকৌশল, জীববৈচিত্র্য, উন্নত উপকরণ ও শক্তি বিজ্ঞান, উন্নত গবেষণা ও প্রয়োগ, তথ্য বিশ্লেষণ, ইসলামিক স্টাডিজ, নেতৃত্ব, নতুনত্ব ও অগ্রগতি অনুষদ রয়েছে ব্রুনাই দারুসসালাম বিশ্ববিদ্যালয়ে।
ব্রুনাই দারুসসালাম বিশ্ববিদ্যালয়ে শুরু থেকেই আন্তর্জাতিক শিক্ষার্থীদের বিভিন্ন সুযোগ সুবিধা প্রদান করে আসছে। ধীরে ধীরে বৃদ্ধি পাচ্ছে বিদেশী শিক্ষার্থীর সংখ্যা, যাদের মধ্যে অধিকাংশ পূর্ব এশিয়া (গণচীন এবং জাপান), ইউরোপ, ইউরোপ এবং মধ্যপ্রাচ্য থেকে আসছে। বর্তমানে ব্রুনাই দারুসসালাম বিশ্ববিদ্যালয়ে বিভিন্ন প্রোগ্রাম উন্নত করার জন্য আন্তর্জাতিক সম্পর্ক সমৃদ্ধি কর্মসূচির নিয়েছে ব্রুনাই এবং তৃতীয় বছরে স্নাতক প্রোগ্রাম শেষ করে শিক্ষার্থীরা বিশ্বের যে কোন দেশে যেতে পারে এবং সেখানে সফলতা অর্জন করে।
১. একাডেমি ব্রুনাই স্টাডিজ;
২. কলা অনুষদ ও সামাজিক বিজ্ঞান অনুষদ;
৩. বিজ্ঞান অনুষদ;
৪. ইন্টিগ্রেটেড প্রযুক্তি অনুষদ;
৫. ইনস্টিটিউট অফ এশিয়ান স্টাডিজ (আইএএস);
৬. ইনস্টিটিউট অব পলিসি স্টাডিজ (আইপিএস);
৭. ইসলামিক স্টাডিজ অনুষদ;
৮. ই-গভর্নমেন্ট ইনোভেশন সেন্টার;
৯. আইবিএম সেন্টার;
১০. জীববৈচিত্র্য এবং পরিবেশ গবেষণা অনুষদ;
১১.উপাদান এবং শক্তি বিজ্ঞান অনুষদ;
১২ সেন্টার ফর অ্যাডভান্স রিসার্চ (যত্ন);
১৩. ভাষা শিক্ষা কেন্দ্র।
১৯৯২ সালে ব্রুনাই দারুসসালাম বিশ্ববিদ্যালয়ে ২ একর জমির উপর একটি মসজিদ নির্মাণ কাজ শুরু করে এবং ১৯৯৪ সালে মসজিদটি নির্মাণ করা হয় (ছোট মাই মাতাল মসজিদ)। এই মসজিদটি নির্মাণ করতে মোট খরচ হয় $৭,৬০০,০০০ বিলিয়ন। ১৯৯৫ সালে মসজিদটি আনুষ্ঠানিকভাবে উদ্বোধন করেন মাননীয় প্রধানমন্ত্রী সুলতান হাজী হাসসান আল-বলকিয়াহ। বিশ্ববিদ্যালয়ের ছাত্র শিক্ষক এবং পার্শ্ববর্তী স্থানীয়রা মুসলমানগণ এই মসজিদে নিয়মিত নামাজ আদায় করেন।
ক্লতিল্দে গার্সিয়া দেল কাস্তিইয়ো (চিত্র)
ক্লটিল্ড গার্সিয়া ডেল ক্যাস্তিলো (চিত্র) হল স্প্যানিশ চিত্রশিল্পী, হোয়াকিন সোরোইয়ার(১৮৬৩–১৯২৩) আঁকা একটি রঙিন তৈল চিত্র যা তিনি ১৮৯০ সালে একে ছিলেন। এটি ১২৪.৫০ সেন্টিমিটার এবং ৯৭.৫০ সেন্টিমিটারের দৈর্ঘ্য।
"ক্লটিল্ড গার্সিয়া ডেল ক্যাস্তিলো", রঙিন তৈল চিত্রটি এখন স্পেনের মাদ্রিদের সোরোইয়া যাদুঘর সংগ্রহের অংশ। এই তৈল চিত্রটিতে তিনি যে মহিলাকে তুলে ধরেছেন, তিনি আর কেউ নয় স্বয়ং চিত্রশিল্পীর, হোয়াকিন সোরোইয়ার স্ত্রী, ক্লটিল্ড গার্সিয়া ডেল ক্যাস্তিলো। চিত্রটিতে দেখা যায়, ক্লটিল্ড একটি কাঠের চেয়ারে বসে আছেন, পরনে কালো পোষাক বিশেষ (গাউন), দুহাতে বাদামী এক জোড়া গ্লাভস, তার মাথা সামান্য ডান দিকে বাঁক ছিল। তার ডান হাত চেয়ারে উপর রাখা একটি বালিশের উপর ভর করা এবং তার আঙ্গুলগুলি তার গালে ঠাণ্ডা স্পর্শ করে। তার বাম হাতটি চেয়ারের হাতলে রাখা ছিল। তার চুল বাঁধা ছিল এবং একটি হলুদ ফুল দিয়ে সজ্জিত ছিল, যা এক অপরুপ সৌন্দর্যের প্রকাশ পায়।
আই৩ (উইন্ডো ম্যানেজার)
আই৩ () এক্স১১ এর জন্যে ডিজাইনকৃত একটি টাইলিং উইন্ডো ম্যানেজার, যেটি সি প্রোগ্রামিং ভাষায় লেখা হয়েছে। এটি টাইলিং, স্ট্যাকিং এবং ট্যাবিং লেআউট সমর্থন করে, যেগুলো এটি পরিবর্তনশীভাবে নিয়ন্ত্রণ করে। প্লেন টেক্সট ফাইল দ্বারা কনফিগারেশন সম্পন্ন হয়, এবং এটার ইউনিক্স ডোমেইন সকেট ও অনেকগুলো প্রোগ্রামিং ভাষা থেকে এর জেসন ভিত্তিক আইপিসি ইন্টারফেস ব্যবহার করে আই৩ বিস্তৃত করা সম্ভব।
ডব্লিউএমআইআই-এর মত, আই৩-এর নিয়ন্ত্রণ ব্যবস্থা অনেকটা ভি-এর মত। ডিফল্টভাবে উইন্ডো ফোকাস 'Mod1' (Alt কি/Win কি) ও ডানহাতের হোম রো কি (Mod1+J,K,L,;) দ্বারা নিয়ন্ত্রিত হয়, যখন উইন্ডো মুভমেন্ট নিয়ন্ত্রিত হয় এর সাথে শিফট কিয়ের (Mod1+Shift+J,K,L,;) ব্যবহারের মাধ্যমে।যদিও আই৩ একটি টাইলিং উইন্ডো ম্যানেজার কিছু উইন্ডো যেমন পাসওয়ার্ড পপ আপ টাইল হিসেবে প্রদর্শিত হয়া না: তারা টাইলকৃত উইন্ডোর সামনে আসে। এ ফ্লোটিং উইন্ডোগুলো সরানো ও আয়তনে পালটানো যায়, অন্যান্য জনপ্রিয় অন্যান্য ডেস্কটপ পরিবেশ গ্নোম অথবা কেডিইর মত।
ফ্লোটিং উইন্ডো তবে শুধুমাত্র পপ-আপ উইন্ডোর জন্যেই।
জালাল-আবাদ
জালাল-আবাদ (ঝালাল-আবাদ, জালাল-আবাত, জালালাবাত নামেও উচ্চারণ করা হয়; (, "কালাল-আবাত/জালাল-আবাত", جالال-ابات) হল কিরগিজস্তানের দক্ষিণ পশ্চিমাঞ্চলের জালাল-আবাদ প্রদেশের প্রশাসনিক এবং অর্থনৈতিক অঞ্চল। এর আয়তন এবং ২০০৯ সালে এখানে ৯৭,১৭২ মানুষ বসবাস করত। এটি বাবাশ আতা পর্বতের পাদদেশে এবং ফেরগানা উপত্যকা ও কোগার্ট নদী উপতক্যতার উত্তর-পূর্বাঞ্চলের শেষের দিকে অবস্থিত। জালাল-আবাদ উজবেকিস্তান সীমান্তের একদম কাছেই অবস্থিত।
জালাল-আবাদের আশপাশের খনিজ পানির ঝরনার জন্য বিখ্যাত। আযরেটি-আয়ুপ-পয়গম্বর নামে খনিজ পানির ঝরনাটি এর কাছেই অবস্থিত। অনেকেই বিশ্বাস করে এর পানি কুষ্ঠরোগ ভালো করতে পারে। সোভিয়েত আমলে অনেক হাসপাতাল নানা রোগ-ব্যাধিতে আক্রান্ত পানিবাহিত রোগের চিকিৎসা প্রদান করত। জালাল-আবাদের খনিজ পানি বোতলে ভর্তি করে সারাদেশে এমনকি বিদেশেও সরবরাহ করা হয়।
কিরগিজস্তানের মধ্য দিয়ে রেশম পথের অনেক রাস্তা অতিক্রম করেছে। এর মধ্যে একটি রাস্তা জালাল-আবাদের ওপর দিয়েও গেছে। এই অঞ্চলটি হাজার হাজার বছর ধরে পর্যটকদের আকর্ষণ করে আসছে। যদিও এখন খুব একটা বেশি প্রত্নতাত্ত্বিক নিদর্শন অবশিষ্ট নেই। তবে দূরবর্তী এলাকাগুলোতে কিছু কিছু নিদর্শন এখনো পাওয়া যায়; যেমন সাইমালু তাশ এবং ছাতকাল উপত্যকা। এইসব এলাকায় অনেক পর্যটক, ব্যবসায়ী, ভ্রমণপিপাসু মানুষ, সন্ন্যাসীর (নানা তীর্থস্থানে) সমাগম হয়। অসুস্থ মানুষেরা আয়ুব তাউ পাহাড়ের ঝরনায় আরোগ্য লাভের আশায় আসে। যা শহর থেকে ৩ কিলোমিটার দূরে এবং সমুদ্রপৃষ্ঠ থেকে ৭০০ মিটার উঁচুতে অবস্থিত।
"আবাদ" হল একটি ফরাসি প্রত্যয়, যেটি নানা ফরাসী সমাজভুক্ত শহরের নামের শেষে যুক্ত করা হয়। এটি দ্বারা একজন ব্যক্তিকে নির্দেশ করা হয় যিনি একটি শহর, জনপদ বা কোন স্থানে বসতি গড়ে তুলেছেন। বলা হয়ে থাকে, জালাল আদ দীন নামে একজন ব্যক্তি এই অঞ্চলে বসবাস করতেন। তিনি ভ্রমণপিপাসু মানুষদের বা দূর থেকে পবিত্র পাহাড়ি ঝরনা দেখতে আসা মানুষদের থাকার ব্যবস্থা করে দিতেন। জালাল আদ দীনের নামানুসারেই এই অঞ্চলের নাম হয় জালাল-আবাদ।
১৯ শতকের প্রথমদিকে এখানে কোকান্দ দুর্গ তৈরি করা হয় এবং এটিকে কেন্দ্র করে একটি জনবসতি গড়ে ওঠে। এই মানুষগুলো মূলত কৃষিকাজ, ব্যবসা এবং দূর থেকে খনিজ পানির ঝরনা দেখতে আসা মানুষদের সেবা করত। ১৮৭০-এর দশকে, রুশরা এই অঞ্চলে আসে। তারা একটি গ্যারিশন শহর এবং একটি সামরিক হাসপাতাল গড়ে তোলে।
আব্দুল জহির (রাজনীতিবিদ)
আব্দুল জহির (৩ মে ১৯১০ — ২১ অক্টোবর ১৯৮২) ৭০ এর দশকে আফগানিস্তানের প্রধানমন্ত্রী ছিলেন। তিনি আফগানিস্তানের লেহমান প্রদেশে পশতুন সম্প্রদায়ে জন্মগ্রহণ করেন। আব্দুল জহির কাবুলে মাধ্যমিক বিদ্যালয় ও যুক্তরাষ্ট্রের বিশ্ববিদ্যালয়ে পড়াশোনা করেন। তিনি কলাম্বিয়া বিশ্ববিদ্যালয় থেকে ডক্টর অব মেডিসিন এবং জনস্ হপকিনস বিশ্ববিদ্যালয় থেকে জনস্বাস্থ্যের ওপর মাস্টার্স ডিগ্রি অর্জন করেন। জহির একজন ডাক্তার হিসেবে আফগানিস্তানে ফিরে আসেন, কিন্তু এখানে তিনি রাজনীতিতে জড়িয়ে পড়েন। তার রাজনৈতিক জিবনে তিনি আফগানিস্তানের স্বাস্থ্যমন্ত্রী, আইনসভার প্রেসিডেন্ট এবং ইতালি ও পাকিস্তানে আফগানিস্তানের রাষ্ট্রদূত হিসেবে দায়িত্ব পালন করেন। এছাড়া তিনি সবচেয়ে গুরুত্বপূর্ন ১৯৭১ সাল থেকে ১৯৭২ সাল পর্যন্ত আফগানিস্তানের প্রধানমন্ত্রীর দায়িত্ব পালন করেন। তিনি প্রধানমন্ত্রীর পদ থেকে পদত্যাগ করার কয়েক মাস পর আফগানিস্তানের রাজা মোহাম্মদ জহির শাহ্'কে ক্ষমতাচ্যূত করা হয়। ফলে আব্দুল জহিরকে রাজনীতি থেকে অবসর গ্রহণ করতে হয়।
জহিরের সহধর্মিণী ক্যূরাইশা এবং তাদের চার সন্তান ছিল। তার ছেলে আহমেদ জহির বিখ্যাত সঙ্গীত শিল্পী ছিলেন, যিনি ১৯৭৯ গাড়ি দূর্ঘটনায় মারা যান। তাঁর কন্যা জহিরা জহির যুক্তরাষ্ট্রের ওয়াশিংটনে হেয়ারড্রসার হিসেবে কর্মরত আছেন। তার জ্যেষ্ঠ্য সন্তান আসিফ জহিরও (১৯৩২-২০০০) রাজনীতিতে সক্রিয় ছিলেন। তিনি আফগানিস্তানের পল্লী উন্নয়ন ও পূনর্বাসন মন্ত্রী ও কুয়েত ও ইতালিতে আফগানিস্তানের রাষ্ট্রদূতের দায়িত্ব পালন করেন। মন্ত্রী হিসেবে পদত্যাগ করার পর তিনি পাকিস্তানের পেশোয়ারে বসবাস শুরু করেন, যেখানে তিনি আফগান ন্যাশনাল মুভমেন্ট (এএনএম) নামের রাজনৈতিক জোট গঠনের মাধ্যমে আফগানিস্তানে শান্তির পক্ষে প্রচারণা চালান। আব্দুল জহিরের সর্বকনিষ্ঠ সন্তান, বিলকিস জহির বর্তমানে জার্মানিতে বসবাস করছেন এবং সেখানে তিনি একটি বিউটি পার্লার পরিচালনা করছেন।
কমপং সিয়েম জেলা
কমপং সিয়েম জেলা ( "সিয়ামের বন্দর") কম্বোডিয়ার কমপং চাম প্রদেশে অবস্থিত একটি জেলা। এই জেলাটি কমপং চাম রাজধানী শহরকে ঘিরে রয়েছে। জেলার সরকারি কেন্দ্র রাজধানী শহর কমপং চামের এমপিল লেও গ্রামে অবস্থিত। এমপিল গ্রাম শহরের কেন্দ্র থেকে ৩ কিমি পশ্চিমে অবস্থিত এবং পনম পেন থেকে সড়ক পথে ১২০ কিমি দূরে অবস্থিত। এই জেলার সীমানা শেষ হয় মেকং নদীর পশ্চিমা তীরে।
ফেব্রুয়ারি ২০০৭, যুক্তরাষ্ট্র ২৯ জন স্বেচ্ছাসেবীকে এই জেলায় পাঠায় থাকার জন্য; যা কম্বোডিয়ায় প্রথম শান্তি রক্ষা মিশন।সান ফ্রান্সিস্কো থেকে আসা স্বেচ্ছাসেবী দল নয় সপ্তাহ থেকে খ্‌মের ভাষা সম্পর্কে জানে এবং ইংরেজি শেখাতে শুরু করে।
কমপং সিয়েম জেলাটি কমপং চাম প্রদেশের কেন্দ্রে অবস্থিত এবং এটিকে ঘেরাও করে আছে অন্যান্য জেলা। উত্তর দিক থেকে এটির সীমানায় রয়েছে স্টুয়েং ট্রাং জেলা এবং পূর্বে রয়েছে ক্রাচ চমার ও তবং খোম জেলা। দক্ষিণে রয়েছে সাউতিন জেলা। পশ্চিমে রয়েছে কাং মিস, প্রে চোর এবং চামকার লিউ তিনটি জেলা। তাছাড়া এর ভেতর রয়েছে ছোট কমপং চাম শহর, যা প্রদেশের রাজধানী।
কমপং সিয়েম জেলার প্রশাসনিক দায়িত্ব রয়েছে হুন নুয়েংয়ের কাছে, যিনি কমপং চাম প্রদেশের প্রশাসনিক প্রধান। নিচের সারণীতে ইউনিট অনুসারে গ্রামের নাম উল্লেখ করা হয়েছে:
১. এমপিল - এমপিল লেও, চেয়ুং কাওক, সিয়া, স্রালাও
২. স্রাক - স্রাক, তামুভ
৩. কোকোর - কোকোর পির, চামকার সামসেভ, কোকোর মোয়ুই
৪. হানচে - মোন হেয়ুর, ক্রাউচ সেয়ুচ, ভিয়া তের
৫. ক্রালা - তুয়ল বেং, তুয়ল পোপেল, ত্রা কুয়ন, এমপিল ক্রুম
৬. ক্রিয়েন চ্রে - ক্রিয়েন চ্রে নং, বয়িং বাবস, এনতিক নেল, স্পিন থমেই
৭. কোহ রোকা - তা মিং, থমেই
৮. ওউ সভে - ওউ থং, খায়েল চে
৯. রুমচেক - রুমলেচ, থমেই
১০. ত্রিন - পাউন, তুয়ল চাম্বাক, তুয়ল ত্রাচ, ত্রিন
এই জেলাটি ১৫টি ইউনিট ("খুম") এবং ১১২টি গ্রামে ("ফুম") বিভক্ত। ১৯৯৮সালের আদমশুমারী অনুসার, জেলাটির ১৮,৮৮৪টি ঘরে ৯৯,০৫৬ জন লোক বাস করতো। ৯৯,০০০ জনের বেশি জনসংখ্যা নিয়ে এটি হলো কমপং চাম প্রদেশের সবচেয়ে জনবহুল জেলা। কমপং সিয়েমের প্রতিটি ঘরে গড়ে ৫.২ জন লোক বাস করে যা কম্বোডিয়ার গ্রামাঞ্চল থেকে একটু বেশি। জেলাটিতে ৯২.০% মহিলা ও বাকি অংশ পুরুষ।
পুডু কারাগার
পুডু কারাগার () মালয়েশিয়ার কুয়ালালামপুরের একটি কারাগার ছিল। এটি ১৮৯১ ও ১৮৯৫ সালের মাঝামাঝি সময়ে ব্রিটিশ ঔপনিবেশিক সরকার কর্তৃক নির্মাণ করা হয়। $১৬,০০০ ডলার ব্যয়ে ৩৯৪ মিটার দৈর্ঘ্যের দেয়াল নির্মাণের মাধ্যমে এর নির্মাণকাজ শুরু হয়, যেখানে সুশোভিত রয়েছে কারাগারটির ইতিহাসের এক সময়কার সবচেয়ে দীর্ঘ দেয়ালচিত্র। এর কামরাগুলো আকারে ছোট ও অন্ধকারাচ্ছন্ন, যাতে জুতার বাক্সের আকারের জানালা রয়েছে। ২০১২ সালের ডিসেম্বর পর্যন্ত কারাগারটির অধিকাংশই ধ্বংসপ্রাপ্ত হয়েছে।
পুডু কারাগার সাবেক চাইনিজ কবরস্থানের ওপর নির্মাণ করা হয়েছে। ঐ সময় পুডু ঘন জঙ্গলময় এলাকা ছিল, যেখানে প্রায়ই বাঘ ঘোরাঘুরি করত। ১৮৯১ সালে এটির নির্মাণ শুরু হয় এবং আসামীদের শ্রমিক হিসেবে ব্যবহার করা হয়। এটি নির্মাণ করতে চার বছর সময় লাগে এবং নির্মাণকাজ ১৮৯৫ সালে শেষ হয়। পুডু কারাগারের প্রথম গভর্নর ছিলেন লে. কর্ণেল জে. এ. বি ইলেন।
এর নির্মাণ শেষ হওয়ার কিছু মাস পর ১৯৯৫ সালের আগস্টে কারাগারে কলেরা প্লেগ ছড়িয়ে পড়ার ফলে কয়েক শত কয়েদি মারা যায়। পরে জানা যায় জেলে পানি সরবরাহ ব্যবস্থার মাধ্যমে প্লেগ ছড়িয়েছিল। ১৮৯৮ সাল পর্যন্ত পানি সমস্যা সমাধান করা হয়নি।
পুডু কারাগারের ইতিহাসের শুরুতে এটি সিলানগরের একমাত্র জেল ছিল এবং এখানে স্বল্পমেয়াদে সাজাপ্রাপ্ত পুরুষ ও মহিলা আসামিদের বন্দি রাখা হত। কারাগারটির নিজস্ব সবজি বাগান ছিল, যা প্রতিবছর কয়েদিদের জন্য পর্যাপ্ত খাদ্যের যোগান দিতো।
১৯৮৪ সাল খং ইয়েন ছং নামে এক বন্দি ২,০০০ লিটার রং ব্যবহার করে পুডু জেলের দেয়ালে গ্রীষ্মমন্ডলীয় এলাকার দৃষ্টিনন্দন দেয়াল চিত্র তৈরী করেন। ৮৬০ ফুট দৈর্ঘ্য ও ১৪ ফুট প্রস্থের এই দেয়াল চিত্রটি গিনেস বিশ্ব রেকর্ডে বিশ্বের সবচেয়ে বড় দেয়াল চিত্র হিসেবে স্থান করে নেয়। খং কয়েদী হিসেবে চিত্রটি আঁকা সম্পন্ন করতে পারেননি। পরে তিনি একজন স্বাধীন ব্যক্তি হিসেবে ফিরে আসেন এবং এটি সম্পন্ন করেন।
১৯৯৬ সালে কারাগার হিসেবে ১০১ বছর ব্যবহারের পর পুডু কারাগার বন্ধ ঘোষণা করা হয় এবং এর বন্দিদের সুনগাই বুলোহ কারাগার এবং কাজাং কারাগারে স্থানান্তর করা হয়। ১৯৯৭ সালে কিছু সময়ের জন্য একে জাদুঘর হিসেবে ব্যবহার করা হয়।
বোটাক ছিন, একজন কুখ্যাত গ্যাংস্টার যার সাথে তার নিজের দলের লোকরা প্রতারণা করে, তাকে এখানে বন্দি রাখা হয়।
১৯৮৬ সালে কেভিন বারলো এবং ব্রায়ান চেম্বার্স নামে দুই অস্ট্রেলীয় হেরোইন নাগরিককে হেরোইন পাচারের দায়ে পুডু কারাগারে বন্দি রাখা হয়েছিল।
মেমত জেলা
মেমত জেলা () কম্বোডিয়ার তবুং খমুম প্রদেশে অবস্থিত একটি জেলা। জেলার রাজধানী মেমত শহর প্রদেশের রাজধানী কমপং চাম থেকে ৮০ কিমি পূর্বে অবস্থিত। মেমত একটি সীমান্ত জেলা এবং ভিয়েতনামের শহর। তাই নিন এই জেলা থেকে ৮০ কিমি দূরে অবস্থিত।
এই জেলা সড়ক পথে কমপং চাম বা ক্রাটি থেকে সহজেই প্রবেশ করা যায়। যদিও শহরের ভেতর বিভিন্ন সীমানা পার হওয়ার ছোট ছোট পথ রয়েছে, কিন্তু সরকারিভাবে কোন সীমানা পার হওয়ার আন্তর্জাতিক পথ নেই। মেমত শহর কমপং চাম এবং ক্রাটি শহরের মধ্যবিন্দুতে অবস্থিত।
মেমত জেলা তবুং খমুম প্রদেশের সবচেয়ে পূর্বের জেলা এবং এর সাথে ভিয়েতনামের সীমানা রয়েছে। উত্তরে, মেমত ক্রাতি প্রদেশের সাথে সীমানা রয়েছে। পূর্বে এর সাথে ভিয়েতনামের সীমানা রয়েছে। পশ্চিমে, এর সাথে সীমানা রয়েছে দামবাই এবং পনহি জেলার।
মেমত তার নাম পেয়েছে একটি প্রাগৈতিহাসিক সভ্যতা থেকে যারা এই এলাকায় ২৫০০ বছর আগে বসবাস করত। এই জেলায় কিছু প্রাগৈতিহাসিক জায়গা রয়েছে, যেগুলো সম্পর্কে কিছুদিন আগেই জানা গিয়েছে। ১৯৫৯ সালে, ফ্রান্সের প্রত্নতত্ত্ববিদ লুইস ম্যালারেট ১৭টি ভূস্থাপনা আবিষ্কার করেন। তিনি নতুন এই অঞ্চলটিকে লাল মাটির এলাকা হিসেবে শ্রেণীবিভাগ করেন, যা মেকং এর পূর্বে অবস্থিত এবং কমপং চাম প্রদেশের অন্তর্ভুক্ত ছিল। ১৯৬২ সালে, বার্নার্ড ফিলিপ গ্রসলিয়ার মেমতের কাছে খনন কাজ চালিয়ে একটি স্থল পান এবং সেই সভ্যতার নামকরণ করা হয় "মিমোতিয়ান"। এখন পর্যন্ত কম্বোডিয়ায় ৩৬টি প্রাগৈতিহাসিক জায়গা পাওয়া গিয়েছে। ২০১০ সালে, " সামরোং ভূস্থাপনা" কম খরচে বাড়ি বানাতে গিয়ে অনিচ্ছাকৃতভাবে ধ্বংস হয়ে যায়।
মেমত জেলার প্রশাসনিক প্রধান হলেন মি. চেং বুন্নারা। নিচের সারণীতে ইউনিয়ন অনুসারে গ্রামের নাম উল্লেখ করা হয়েছে।
১) চ্যান মুল - কোর, কালোউ, তা কেভ, পিম
২) চোয়াম - লিচ লেও, মং, পপলোয়াম, জিয়েভ
৩) মেমং - পেউক, মেমং, কাব্বাস, ত্রিয়েক
৪) মেমত - মেমত থমেই, মাসিন তুয়েক
৫) রাঙ - বেং, ডং, বস, চামবাক, মাসিন, তাওন
৬) রুমচেক - কামপে, থমা দাব, খপোব, খ্লিয়েচ
৭) ত্রিয়েক - দক পোর, ব্যাংকোভ, খলেই
৮) কোকির - চামকার থমেই, সালাং বেই, কোকির চেয়ুং, তুয়ল থমা, কোকির তবুয়ং
৯) তনলুং - কডল লেউ, কডল রাওম, মকাওর, কাওহ থমা, বেং কাওং, সামবোর
হোরিয়া মোসাদিক
হোরিয়া মোসাদিক একজন আফগান মানবাধিকার কর্মী, রাজনৈতিক বিশ্লেষক ও সাংবাদিক। একজন সক্রিয়তাবাদী ব্যক্তি ও সাংবাদিক হিসেবে তাঁর কাজের জন্য তিনি ব্যক্তিগত হুমকির মোকাবিলা করেছেন। মোসাদিক বর্তমানে অ্যামনেস্টি ইন্টারন্যাশনালের জন্য কাজ করেন।
১৯৭৯ সালে সোভিয়েতরা যখন আফগানিস্তানে আক্রমণ চালায় তখন মোসাদিক একজন শিশু ছিলেন. মোজাদিক ১৯৯২ সালে কাবুল বিশ্ববিদ্যালয়ে সাংবাদিকতা অধ্যয়ন শুরু করেন। নাজিবুল্লাহর সরকার উৎখাত হওয়ার পরপরই তিনি কলেজে যাওয়া বন্ধ করতে বাধ্য হন এবং আফগানিস্তান ছেড়ে চলে যান। ১৯৯৫ সালে তিনি এবং তাঁর পরিবার পাকিস্তানে আশ্রয় চেয়েছিলেন, যেখানে তিনি ইউনাইটেড প্রেস ইন্টারন্যাশনালের সাংবাদিক হিসাবে ইসলামাবাদে কাজ করেছিলেন। মোসাদিক শেষ পর্যন্ত বার্কলে বিশ্ববিদ্যালয়ে জনসংযোগে স্নাতকোত্তর ডিগ্রি অর্জন করেন।
২০০২ সালে মার্কিন যুক্তরাষ্ট্র ও ব্রিটেন, আফগানিস্তানে হামলা করার পর, তিনি তাঁর দেশে ফিরে আসেন এবং কাবুলের অ্যামনেস্টি ইন্টারন্যাশনালের জন্য কাজ শুরু করেন, যা কেবলমাত্র ২০০৩ সাল পর্যন্ত খোলা ছিল। তারপরে, তিনি বিভিন্ন মানবাধিকার সংস্থায় বিভিন্ন রকম কাজ করেছেন। ২০০৪ সালে নিউজউইকের জন্য তিনি রাজনৈতিক ভাষ্য প্রদানও করেছিলেন।
মোসাদিকের সক্রিয়তা যারা পছন্দ করতেন না, তাঁদের কাছ থেকে তিনি হুমকি পেতে শুরু করেছিলেন। ২০০৮ সালে, অ্যামনেস্টি ইন্টারন্যাশনাল তাঁকে সপরিবারে লন্ডনে চলে যেতে সাহায্য করেছিল, যেখানে তিনি ওয়ার্ক পারমিট ভিসার অধীনে অ্যামনেস্টি ইন্টারন্যাশনালের জন্য কাজ শুরু করেছিলেন। তাঁর স্বামীকে গুলি করা হয়েছিল এবং তাঁর মেয়ের মুখে ধারালো অস্ত্রের আঘাত করা হয়েছিল। মোসাদিক বলছেন, "যতক্ষণ হুমকিগুলো আমার প্রতি নির্দেশিত হয়েছিল, আমি পরোয়া করি নি কারণ আপনি যখন সিদ্ধান্ত নেবেন যে আপনি কি করতে চলেছেন, তখন আপনি বিপদের বিষয়ে সর্বদা সচেতন থাকবেন। কিন্তু যখন আমার পরিবারের বিরুদ্ধে সব আক্রমণ করা হয়েছে, তখন এটি দেখা বেশ বেদনাদায়ক হয় যে আপনার পরিবার আপনার কর্মের জন্য মূল্য দিচ্ছে।"
মোসাদিক বর্তমানে আফগানিস্তান গবেষক হিসেবে অ্যামনেস্টি ইন্টারন্যাশনালের জন্য কাজ করেন। ২০০৮ সালে প্রথম, তিনি এই পদে তাদের জন্য কাজ শুরু করেন। অ্যামনেস্টি ইন্টারন্যাশনালের সদস্য হিসেবে তিনি প্রায়ই লন্ডন থেকে কাবুল যাতায়াত করেন। মোসাদিক এ্যামনেস্টি ইন্টারন্যাশনালের প্রতিবেদনের জন্য গবেষণা প্রদান করেছিলেন, "ফিলিং ওয়ার, ফাইন্ডিং মিসারী: আফগানিস্তানে অভ্যন্তরীণভাবে বাস্তুচ্যুত হওয়ার দুর্দশা।" তিনি একটি সাক্ষাৎকারে সিএনএন নিউজকেও জানিয়েছিলেন যে, ২০০২ সাল থেকে আফগানিস্তানে মানবাধিকারের উন্নতি খুব ধীরে ধীরে ঘটেছে, এ্যামনেস্টি ইন্টারন্যাশনাল, সময়ের সাথে সাথে কিছু অগ্রগতি দেখেছে।
ক্যাসিও
ক্যাসিও ১৯৪৬ সালের এপ্রিল মাসে ক্যাশিও সিসাকুজো নামে টেডাও ক্যাশিও () কর্তৃক প্রতিষ্ঠিত হয়। যিনি ফেব্রিকেশন টেকনোলজির একজন ইঞ্জিনিয়ার ছিলেন।
পরবর্তীতে ১৯৫৭ সালে ক্যাসিও তাদের কোম্পানির নাম পরিবর্তন করে বর্তমান নামে যাত্রা শুরু করেন।
ক্যাসিওর পণ্য তালিকায় রয়েছে ঘড়ি, ক্যাশ রেজিস্টার, ইল্যুমিনেটর, ডিজিটাল ক্যামেরা, ফিল্ম ক্যামেরা, ল্যাপটপ, নোটবুক, কম্পিউটার, মোবাইল ফোন, ইলেকট্রনিক কীবোর্ড, পিডিএ (ই-ডাটা ব্যাংক), ইলেকট্রনিক অভিধান, ক্যাসিও ডিজিটাল ডায়েরি, ইলেকট্রনিক গেমস, কম্পিউটার প্রিন্টার।
১৯৭০ ও ১৯৮০ এর দশকে, ক্যাসিও মূলত বৈজ্ঞানিক ক্যালকুলেটর এবং মিউজিক্যাল যন্ত্রপাতির জন্য পরিচিত ছিলো। বর্তমানে ক্যাসিও ডিজিটাল ঘড়ি তৈরির জন্যও পরিচিত হয়ে ওঠেছে।
ক্যাসিও স্থানীয় বাজারের জন্য, "প্রেয়ার কম্পাস" নামে একটি ঘড়িও তৈরি করেছে, যেটি মুসলিমদের সময় ও দিক নির্দেশনার জন্য সহযোগিতা করে থাকে।
নোট: এই তালিকায় নির্বাচিত ক্যালকুলেটর সমূহের নাম দেওয়া হয়েছে।
Casio sheen
বুন্দেলখন্ড
বুন্দেলখন্ড ভারতের একটি ভৌগলিক এবং সাংস্কৃতিক অঞ্চল এবং কেন্দ্রীয় ভারতের একটি পর্বতশ্রেণী। পার্বত্য অঞ্চলটি উত্তর প্রদেশ ও মধ্যপ্রদেশের রাজ্যগুলির মধ্যে বিভক্ত, যার বৃহত্তর অংশ মধ্যপ্রদেশে অবস্থিত।
এসমাত দৌলতশাহি
এসমাত দৌলতশাহি (; এসমাত পাহলভি হিসেবেও পরিচিত ছিলেন, ১৯০৫ – ২৫ জুলাই ১৯৯৫) ছিলেন ইরানি রাজপদ এবং ইরানের শাহেনশাহ রেজা শাহের চতুর্থ এবং সর্বশেষ স্ত্রী। এসমাত দৌলতশাহি "এসমাত এল-মুলুক" হিসেবে তৎকালীন ইরানের পাহলভি রাজবংশের কামার উল-মলুকের উত্তরসূরী হিসেবে ইরানের রাণী সঙ্গী ও সম্রাজ্ঞী ছিলেন।
এসমাত দৌলতশাহি আনুমানিক ১৯০৪ সালের ১ জানুয়ারি ইরানের তেহরানে জন্মগ্রহণ করেন। জন্মসূত্রে তিনি কজার রাজবংশের সদস্য ছিলেন। পরর্বতীতে ১৯২৩ সালে ইরানের শাহেনশাকে বিবাহসূত্রে পাহলভি রাজবংশের সদস্য হিসেবে পরিচিত হন। দৌলতশাহির বাবা-মা ছিলেন নিজেদের চাচাত ভাইবোন। দৌলতশাহির বাবা যুবরাজ গোলাম আলি মির্জা ছিলেন "মোজালাল দৌলে" দৌলতশাহি (১৮৭৮–১৯৩৪)। তার মা ছিলেন আবু নাসর মির্জা "দ্বিতীয় হেসাম সালতানহের" মেয়ে মোবার্তেদজ-ওদ-দৌলেহ, ইবতেদজ সালতানেহ। দৌলতশাহির পিতামহ ছিলেন প্রথম হেসাম-সালতানেহ। তার দুই ভাই এবং এক বোন ছিল। মজলিশের সদস্য ও ইরানি রাষ্ট্রদূত মেহরাঙ্গিজ দৌলতশাহি তার চাচাতো ভাই ছিলেন।
১৯২৩ সালে এসমাত দৌলতশাহি ও ইরানের শাহেনশাহ রেজা শাহকে বিয়ে করেন। রেজা শাহ দৌলতশাহির পূর্বে কামার উল-মুলককে বিয়ে করেছিলেন এবং দৌলতশাহি ছিলেন শাহের চতুর্থ, সর্বশেষ এবং প্রিয় স্ত্রী। বিয়ের সময়ে রেজা শাহ ছিলেন তৎকালীন পাহলভি সাম্রাজ্যের যুদ্ধমন্ত্রী। এই বিয়ে থেকে দৌলতশাহি পাঁচ সন্তানের জন্ম দিয়েছিল: আবদুল রেজা পাহলভি, আহমাদ রেজা পাহলভি, মাহমুদ রেজা পাহলভি, ফাতিমেহ পাহলভি এবং হামিদ রেজা পাহলভি। ১৯২৫ সালে দৌলতশাহির স্বামী রেজা ইরানের শাহ হবার পর, তিনি একজন সম্রাজ্ঞী সঙ্গী হয়ে ওঠেন এবং ১৯৪১ সালে তার স্বামী শাহের পতন ঘটার পূর্ব পর্যন্ত ইরানের সম্রাজ্ঞী ছিলেন।
দৌলতশাহি ও রেজা শাহ তাদের সন্তানদের সঙ্গে ইরানের তেহরানের মার্বেল প্রাসাদে বাস করতেন। ১৯৪১ সালের সেপ্টেম্বরে নির্বাসিত হয়ে তেহরান ত্যাগ করে দৌলতশাহি তার স্বামী রেজা শাহের সঙ্গে মরিশাসে চলে যান এবং কয়েক মাস পর পুনরায় ইরানের তেহরানে ফিরে আসেন।
১৯৪৪ সালে রেজা শাহের মৃত্যুর পর, দৌলতশাহি মহসেন রায়কে (১৮৯৬–১৯৭৫) বিয়ে করেন। রায় ছিলেন তৎকালীন ইরানি কূটনীতিক এবং পাহলভি সাম্রাজ্যে পররাষ্ট্র মন্ত্রী ও রাষ্ট্রদূত হিসেবে দায়িত্বপ্রাপ্ত। দৌলতশাহি ছিলেন রায়ের দ্বিতীয় স্ত্রী।
এসমাত দৌলতশাহি শেষ জীবনে ইরানে বাস করতেন। তিনি ২৫ জুলাই ১৯৯৫ সালে ইরানের তেহরানে ৯১ বছর বয়সে মারা যান। তেহরানের বেহেশত-ই-জহরা সমাধিতে তাকে সমাধিস্থ করা হয়।
ত্রিভুবন বিশ্ববিদ্যালয়
ত্রিভুবন বিশ্ববিদ্যালয় টি.ইউ, ( ) কাঠমান্ডু, নেপালের একটি সরকারি বিশ্ববিদ্যালয়। বিশ্ববিদ্যালয়টি ১৯৫৯ সালে প্রতিষ্ঠিত হয় এবং এই বিশ্ববিদ্যালয়টি নেপালের সবচেয়ে প্রাচীনতম বিশ্ববিদ্যালয় এবং এই বিশ্ববিদ্যালয়টি বিশ্বের দশম বৃহত্তম বিশ্ববিদ্যালয়। ত্রিভুবন বিশ্ববিদ্যালয়ে স্নাতক সম্মান পর্যায়ে ২,০৭৯ জন এবং স্নাতকোত্তর পর্যায়ে ২,০০০ জন শিক্ষার্থী অধ্যায়ন করার সুযোগ রয়েছে। ২০১৭ সালের মার্চ মাসের হিসাব অনুযায়ী, বিশ্ববিদ্যালয়টির সমস্ত নেপাল জুড়ে রয়েছে ৬০টি সংবিধান ক্যাম্পাস এবং ১,০৮৪টি অধিভুক্ত কলেজ রয়েছে। যেহেতু এটি সরকারি অর্থায়নে পরিচালিত হয় তাই এই বিশ্ববিদ্যালয়ে পড়াশুনার ব্যয় কম।
ত্রিভুবন বিশ্ববিদ্যালয় ১৯৬৯ সালে প্রতিষ্ঠিত নেপালের সবচেয়ে প্রাচীনতম ও বৃহত্তম বিশ্ববিদ্যালয়। দেরী রাজা ত্রিভুবনের নাম অনুসারে বিশ্ববিদ্যালয়টির নামকরণ করা হয়েছিল। বিশ্ববিদ্যালয়টির প্রথম দিকে সকল স্নাতকোত্তর ক্লাস অনুষ্ঠিত হতো ত্রিপুরেশ্বর ক্যাম্পাসে এবং প্রশাসনিক অফিস ও ত্রিপুরেশ্বর অবস্থিত ছিল। পরবর্তীতে ১৯৬৭ সালে বিশ্ববিদ্যালয়টি কাঠমুন্ডু থেকে প্রায় ২০ কিলোমিটার দক্ষিণ-পশ্চিম দিকে কীর্তিপুর শহরের স্থায়ী ক্যম্পাসে স্থানান্তর করা হয়। বিশ্ববিদ্যালয়টি কীর্তিপুরে ১৫৪.৭৭ একর জমির উপর কেন্দ্রীয় প্রশাসনিক অফিস এবং কেন্দ্রীয় ক্যাম্পাস রয়েছে।
ত্রিভুবন বিশ্ববিদ্যালয়ে চারটি অনুষদ এবং মোট ৩৮টি কেন্দ্রীয় বিভাগ নিয়ে গঠিতঃ ১. কেন্দ্রীয় নৃবিজ্ঞান বিভাগ;
২. উদ্ভিদ বিদ্যা বিভাগ;
৩. কেন্দ্রীয় দপ্তর বৌদ্ধ স্টাডিজ বিভাগ;
৪. কেন্দ্রীয় রসায়ন বিভাগের;
৫. কম্পিউটার বিজ্ঞান ও তথ্য প্রযুক্তি বিভাগ;
৬. কেন্দ্রীয় সংস্কৃতি দপ্তর বিভাগ;
৭. কেন্দ্রীয় অর্থনীতি বিভাগ;
৮. কেন্দ্রীয় ইংরেজি বিভাগ;
৯. কেন্দ্রীয় পরিবেশ বিজ্ঞান বিভাগ;
১০. সেন্ট্রাল ডিপার্টমেন্ট অফ বায়োটেকনোলজি বিভাগ;
১১. সেন্ট্রাল ডিপার্টমেন্ট অফ ফাইন আর্টস বিভাগ;
১২. সেন্ট্রাল ডিপার্টমেন্ট অব ফুড টেকনোলজি বিভাগ;
১৩. কেন্দ্রীয় ভূগোল বিভাগ;
১৪. সেন্ট্রাল ডিপার্টমেন্ট, হাইড্রোলজি এবং আবহবিদ্যা বিভাগ;
১৫. ভূতত্ত্ব বিভাগ;
১৬. কেন্দ্রীয় দপ্তর ও হিন্দি ভাষা বিভাগ;
১৭. কেন্দ্রীয় ইতিহাস বিভাগ;
১৮. সেন্ট্রাল ডিপার্টমেন্ট অব হোম সায়েন্স;
১৯. সাংবাদিকতা ও গণ যোগাযোগ বিভাগ;
২০. কেন্দ্রীয় গ্রন্থাগার বিজ্ঞান বিভাগ;
২১. ভাষাবিদ্যা বিভাগ;
২২. কেন্দ্রীয় দপ্তর মৈথিলী বিভাগ;
২৩. গণিত বিভাগ;
২৪. সেন্ট্রাল ডিপার্টমেন্ট অব মাইক্রোবায়োলজি;
২৫. কেন্দ্রীয় নেপালী ইতিহাস বিভাগ;
২৬. কেন্দ্রীয় দপ্তর নেপালী ভাষা বিভাগ;
২৭. কেন্দ্রীয় পদার্থবিজ্ঞান বিভাগ;
২৮. রাজনৈতিক বিজ্ঞান বিভাগ;
২৯. কেন্দ্রীয় জনসংখ্যা গবেষণা বিভাগ;
৩০. কেন্দ্রীয় মনোবিজ্ঞান বিভাগ;
৩১. কেন্দ্রীয় গ্রামীণ উন্নয়ন বিভাগ;
৩২. কেন্দ্রীয় সংস্কৃত বিভাগ;
৩৩. কেন্দ্রীয় সমাজবিজ্ঞান বিভাগ;
৩৪. কেন্দ্রীয় পরিসংখ্যান বিভাগ;
৩৫. কেন্দ্রীয় প্রাণিবিদ্যা বিভাগ;
৩৬. কেন্দ্রীয় আইন বিভাগ;
৩৭. কেন্দ্রীয় ব্যবস্থাপনা বিভাগ;
৩৮. ক্রীড়া বিজ্ঞান বিভাগ।
১. ত্রিভুবন বিশ্ববিদ্যালয়ের রয়েছে আন্তর্জাতিক ক্রিকেট গ্রাউন্ড;
২. ত্রিভুবন বিশ্ববিদ্যালয় কেন্দ্রীয় গ্রন্থাগারত্রিভুবন বিশ্ববিদ্যালয় নিম্নলিখিত রিসার্চ সেন্টার গুলো রয়েছে:
১. অর্থনৈতিক উন্নয়ন এবং প্রশাসন গবেষণা কেন্দ্র;
২. নেপাল ও এশিয়ান গবেষণা কেন্দ্র;
৩. ফলিত বিজ্ঞান ও প্রযুক্তি গবেষণা কেন্দ্র;
৪. শিক্ষার নতুনত্ব এবং উন্নয়ন গবেষণা কেন্দ্র।
রোধ থার্মোমিটার
প্লাটিনামের রোধ ব্যাবহার করে যে থার্মোমিটারের দ্বারা  তাপমাত্রা পরিমাপ করা হয় তাকে রোধ থাকে রোধ থার্মোমিটার বলে।
সুলতান মুহাম্মাদ পঞ্চম
সুলতান মুহাম্মাদ পঞ্চম (Jawi: سلطان محمد ۏ; জন্ম ৬ অক্টোবর ১৯৬৯) মালয়েশিয়ার ১৫তম এবং বর্তমান রাজা এবং কেলান্টআনের সুলতান। ২০১০ সালের ১৩ই সেপ্টেম্বর, পিতা সুলতান ইসমাইল পেত্রার অসুস্থতা জনিত কারণে তাঁর পরিবর্তে মুহাম্মাদ পঞ্চম কেলানটানের সুলতান হিসেবে আত্মপ্রকাশ করেন। ২০১৬ সালের ১৩ই ডিসেম্বর তিনি মালয়েশিয়ার রাজা হিসেবে অধিষ্ঠিত হন।
মালয়েশিয়ার কেলানটানের ইসতানা বাতুতে টেংকু মুহাম্মাদ ফারিস পেত্রার জন্ম। তিনি কুয়ালালামপুরের এলিস স্মিথ বিদ্যালয়ে প্রাথমিক শিক্ষা সমাপনীর পর মার্কিন যুক্তরাজ্যের সেন্ট ক্রস কলেজ অক্সফোর্ডে পড়াশোনা করেন। ১৯৯১ সালে এখানকার তিনি ইসলাম শিক্ষা সেন্টার থেকে  কূটনীতি নিয়ে স্নাতক সম্পন্ন করেন।. এছাড়াও বিভিন্ন সময় তিনি লন্ডন, কানাডা, জার্মানির বার্লিনসহ ইউরোপীয়ান বিজনেস স্কুলেও শিক্ষা গ্রহণ করেছেন।
মুহাম্মাদ পঞ্চম রাজ পরিবারের সদস্য টেংকু জুবাইদার সাথে ২০০৪ সালের ১৫ই নভেম্বর বিবাহ বন্ধনে আবদ্ধ হন। ২০০৮ সালে তাদের বিবাহ বিচ্ছেদ ঘটে।
২০১৮ সালের ২২শে নভেম্বর মুহাম্মাদ পঞ্চম রাশিয়ার রিহানা অক্সানা গোরবাতেনকোর সাথে বিবাহ বন্ধনে আবদ্ধ হন। ২০১৫ সালে সুন্দরী প্রতিযোগিতায় রিহানা অক্সানা গোরবাতেনকো মিস মস্কো খেতাব জয় করেন।
২০১০ সালের ১৩ই সেপ্টেম্বর টেংকু মুহাম্মাদ ফারিস পেত্রা কেলানটানের ২৯তম সুলতান হিসেবে অভিষিক্ত হন। রাজ্যের সংবিধানের Article 29A অনুসারে সুলতান হিসেবে জীবদ্দশায় অন্তত এক বছর দায়িত্ব পালন না করলে একজন সুলতান রাজা হওয়ার যোগ্যতা অর্জন করেন না। মুহাম্মাদ ফারিস পেত্রা সুলতান হওয়ার পর মুহাম্মাদ নাম গ্রহণ করেন।  অবশ্য তার পিতা, সুলতান ইসমাইল পেত্রা মালয়েশিয়ার আদালতে অসাংবিধানিকভাবে সুলতান মুহাম্মাদের পদগ্রহণের ঘোষণা দিয়ে একটি পিটিশন দাখিল করেন। সুলতান ইস্মাইল পেত্রা ২০০৯ সালের আকস্মিক স্ট্রোকের কারণে এখনো চিকিতসাধীন আছেন।
২০১০ সালের অক্টোবরে শাসকদের সম্মেলন খ্যাত কনফারেন্স অফ রুলারসে সুলতান মুহাম্মাদ পঞ্চম সর্ব প্রথম রাজা হিসেবে অংশপগ্রহণ ক্রেন। এই সম্মেলনেই তিনি অন্যান্য শাসকদের কর্তৃক সুলতান হিসেবে স্বীকৃতি পান।
মালয়েশিয়ার সম্রাট হিসেবে মুহাম্মাদ পঞ্চম দেশটির সশস্ত্র বাহিনীর কমান্ডার ইন-চীফের দায়িত্ব পালন করেন। এছাড়াও মালয়েশিয়ার সামরিক বাহিনীর রয়াল আর্টিলারি রেজিমেন্টের কলোনেল - ইন- চীফ হিসেবে তিনি সকল ধরণের অনুষ্ঠান ও কার্যক্রমে অংশ নেন।
মুহাম্মাদ পঞ্চম একই সাথে মালয়েশিয়ার মারা প্রযুক্তি বিশ্ববিদ্যালয় (UiTM) এবং মালোয়েশিয়া জাতীয় প্রতিরক্ষা বিশ্ববিদ্যালয়ের ভাইস চ্যান্সেলর পদে আসীন। ২০১৮ সালের ২৮শে ফেব্রুয়ারি তিনি নিজের বিশ্ববিদ্যালয়ে সম্মাননাসূচক ফেলোশীপ গ্রহণ করেন।
ধ্যাততেরিকি
ধ্যাততেরিকি হলো ২০১৭ সালে মুক্তি পাওয়া বাংলাদেশী রোমান্স কমেডি চলচ্চিত্র। এটি পরিচালনা করেন শামীম আহমেদ রনি এবং জাজ মাল্টিমিডিয়ার অধীনে প্রযোজনা করেন আব্দুল আজিজ। চলচ্চিত্রটি ২০১২ সালে মুক্তি পাওয়া পাঞ্জাবি চলচ্চিত্র ক্যারি অন জাট্টা এর পুনঃনির্মাণ।ধ্যাততেরিকি চলচ্চিত্রটি প্রযোজনা করেন, জাজ মাল্টিমিডিয়া। এটির শ্যুটিং শুরু হয় ২০১৭ সালের ফেব্রুয়ারিতে ব্যাংকক সহ আরো বিভিন্ন স্থানে। 
ধ্যাততেরিকি চলচ্চিত্রটি ১৪ ই এপ্রিল ২০১৭ সালে পহেলা বৈশাখের দিন বাংলাদেশে এবং নভেম্বর ২০১৭ এ ভারতে মুক্তি পায়।
কামপট প্রদেশ
কামপট ( ) হলো কম্বোডিয়ার একটি দক্ষিণ পশ্চিমের প্রদেশ। এর উত্তরে কোহ কং এবং কামপং স্পেউ, পূর্বে তাকেও, কেপ ও ভিয়েতনাম, পশ্চিমে সিহানওকভিলে এবং দক্ষিণে রয়েছে থাইল্যান্ড উপসাগর। এর রাজধানী কামপট শহর।
২০১০সালে কামপট প্রদেশের জনসংখ্যা ছিল ৬২৭,৮৮৪জন। এটির ৮টি জেলায় ৯২টি ইউনিয়ন মোট ৪৭৭টি গ্রামে বিভক্ত। তয়ুক মিস শহর কামপট প্রদেশে অবস্থিত।
১৯ শতকের পূর্বে ফরাসি ইন্দোচীন কামপট একটি আঞ্চলিক প্রশাসক কেন্দ্র হিসেবে চিহ্নিত হয়, কারণ এটি ছিল একটি সীমানার কাছাকাছি অবস্থিত জেলা।
১৮৮৯সালে ফ্রান্সের আদমশুমারি একটি একাধিক-জাতি সম্প্রদায়ের প্রতিবেদন দেয়, কমপট শহর প্রেক-কমপট নদীর তীরে "কম্বোডীয় কামপট" এবং প্রেক-থম নদীর পশ্চিমা ভাগের ডানের তীরে "চীনা কামপট"দের নিয়ে গঠিত। এর কাছে একটি ভিয়েতনামের গ্রাম ছিল, যার নাম ছিল তুয়েন থান এবং আরও একটি ভিয়েতনামের গ্টাম ত্রায়েউ কোহ দ্বীপে অবস্থিত ছিল। মালয়দেশীয় লোকেরাও ত্রায়েউ কোহ দ্বীপে অবস্থান করতো। যার কারণে গ্রামগুলোতে মিশ্র জাতি দেখা যেতো।
এই যুগে ধ্বংস এবং অনেক খুন হয় কামপট প্রদেশের বিভিন্ন জায়গাতে। কামপট প্রদেশ জুড়ে সর্বমোট ৯০,৪৫০ জন লোক নির্বিচারের শিকার হয়েছিল।
১) কামপটের কালো মরিচ একটি বিশেষ পণ্য, যা ভৌগোলিক স্বীকৃতিপ্রাপ্ত, এর চাষের এলাকা ১০.৫০ হেক্টর; যা ডোমনাক কানতুল, কাং তবুং ইউনিয়ন, কমপং ট্রাচ জেলায় অবস্থিত।
২) দুরিয়ান, হলো আরেকটি বিশেষ পণ্য, যা ৫৩৭ হেক্টর এবং ১০,৬৫৭ টন চাষ করা হয়। এর অবস্থান মাকব্রাং ইউনিয়ন, তেক চওয়ু জেলায়।
৩) প্রাকৃতিক রবার, চাষের এলাকা ২০ হেক্টর।
৪) কম্বোডিয়া সামুদ্রিক লবণ: চারটি বিশেষ উপায়ে প্রাকৃতিক সমুদ্রের পানি থেকে উৎপন্ন করা হয়। এর চাষের এলাকা ৪,৪৭৫.৯৪ হেক্টর এবং প্রতিবছর ১৪০,০০০ টন উৎপন্ন করা হয়।
১) বনাঞ্চল: ২২৭,১৫৪ হেক্টর
২) ৪৮টি মিনারেল উৎপাদন ও খনন এলাকা।
১) ঐতিহাসিক বা সাংস্কৃতিক জায়গা: ৪টি
২) প্রাণীজগৎ ও সংরক্ষিত এলাকা: ১৪০,০০০ হেক্টরের প্রিয়াহ মনিভং জাতীয় পার্ক।
এই প্রদেশটি ৭টি জেলা ও ১টি পৌরসভায় বিভক্ত। নিচের সারণীতে সকল জেলার নাম ও পৌরসভার নাম তুলে ধরা হয়েছে। নামগুলোকে খমের ভাষাতেও উল্লেখ করা হয়েছে এবং সাথে জেলাগুলোর আইএসও কোড ও উল্লেখ করা হয়েছে।
কমপটে বিভিন্ন ধরনের জায়গা রয়েছে। কিছু ভ্রমণের জায়গা যেমন রয়েছে তেমনি এখানে চাষাবাদেরও অনেক জায়গা রয়েছে। কামপট প্রদেশের মাঝে কিছু নদীও প্রবাহিত হয়েছে। এখানে পর্বতের পাশাপাশি অনেক রকম গুহাও রয়েছে। নিচের গ্যালারীতে সকল প্রাকৃতিক জায়গার ছবি উল্লেখ করা হয়েছে, যা কামপট প্রদেশের বিভিন্ন জেলা থেকে তোলা হয়েছে।
রহিমআফরোজ
রহিমআফরোজ (বাংলাদেশ) লিমিটেড বাংলাদেশের একটি কোম্পানি। ১৯৫৪ সালে চট্টগ্রামে আব্দুর রহিম এর নেতৃত্বে একটি ছোট্ট ট্রেডিং কোম্পানি হিসাবে তার যাত্রা শুরু করে যা আজ বর্তমানে বাংলাদেশের অন্যতম একটি বড় গ্রুপ হিসাবে প্রতিষ্ঠা লাভ করেছে।
এ সি আবদুর রহিম ১৯৫৪ সালে একটি ছোট্ট ট্রেডিং কোম্পানি নিবন্ধিত করেন ও যাত্রা শুরু করেন। এটি ১৯৮০ সালে যুক্তরাজ্যের লুকাস ব্যাটারি অধিগ্রহণের মাধ্যমে সফল ব্যবসার শুরু করে। ১৯৮২ সালে আবদুর রহিম মারা গেলে তার তিন সন্তান আফরোজ রহিম, ফিরোজ রহিম এবং নিয়াজ রহিম ব্যবসার হাল ধরেন।
কোম্পানিটি ১৯৮৫ সালে প্রথম শিল্প-ব্যাটারি উৎপাদন শুরু করে। ১৯৮৫ সালে প্রথম সোলার পাওয়ারের ক্ষেত্রে ব্রিটিশ পেট্রোলিয়ামের সহায়তায় কাজ শুরু ও ১৯৯২ সালে প্রথম সিঙ্গাপুরে ব্যাটারি রপ্তানি করে।
রহিমআফরোজ বাংলাদেশে ১৯৯৩ সালে প্রথম আইপিএস চালু করে। কোম্পানিটি ২০০০ সালে ভারতের আহমেদাবাদে অফিস খোলে। ২০০১ সালে বাংলাদেশ এন্টারপ্রাইজ অব দ্য ইয়ার হয় এবং একই সালে আগোরা ব্র্যান্ড নামে রহিমআফরোজ সুপারস্টোর্স লিমিটেড চালু করে।
বর্তমানে এই গ্রুপের ৯ টি ব্যাক্তি মালিকানাধীন ব্যাবসায়িক শাখা ও কিছু অংশীদার ভিত্তিক ব্যাবসায়িক শাখা বিদ্যমান আছে। গ্রুপের পরিচালনায় যারা আছেন তারা হলো, চেয়ারম্যান জনাব আফরোজ রাহিম, ম্যানেজিং ডিরেক্টর ফিরোজ রাহিম, নিয়াজ রহিম, মোহাম্মদ ঈসমাইল, মনোয়ার মিসবাহ মঈন এবং মুদাসসির মঈন।
গ্রুপের মূল ব্যাবসা গাড়ির যন্ত্র সামগ্রী, পাওয়ার এন্ড এনার্জি এবং রিটেইল চেইন। বর্তমানে গাড়ির টায়ার, ব্যাটারী, গাড়ির ইঞ্জিনের তেল, জেনারেটর, বাতি, ইলেকট্রিকাল যন্ত্র সামগ্রী, সিএনজি স্টেশন এবং পাওয়ার স্টেশন ইত্যাদি।
গ্রুপের অন্যতম ব্যাবসা হচ্ছে বাংলাদেশের সবচেয়ে পুরাতন ও রিটেইল চেইন আগোরা।
প্রতিষ্ঠানটি ২০০১-২০০২ সালে সেরা রফতানিকারকের ট্রফি অর্জন করে। ২০০৪ সালে বাংলাদেশে ফাইবার অপটিকভিত্তিক মেট্রোনেট বাংলাদেশে চালু করে নবায়নযোগ্য শক্তির জন্য ম্যাক গ্র হিল প্যাট রিনিউঅ্যাবেল এনার্জি পদক পায়। এটি ২০০৬ সালে অ্যাশডেন পুরস্কার পায়। ২০০৮ সালে ব্র্যান্ড লিডারশিপ পুরস্কার পায়। ২০১০ সালে এশিয়ার সেরা ব্রান্ড ও বেস্ট ইম্পোয়ারের সিএমও পুরস্কার পায়।
অভিব্যক্তি (মনোবিজ্ঞান)
মনোবিজ্ঞানে, অভিব্যক্তি একটি মানসিক সংগঠন,এটি মানসিক এবং আবেগীয় সত্তা যা একজন ব্যক্তির সহজাত প্রবৃত্তি তথা আচরণকে চিহ্নিত করে।
আবুল হাসান চৌধুরী
আবুল হাসান চৌধুরী (জন্ম: ১৫ এপ্রিল ১৯৫১) একজন বাংলাদেশি রাজনীতিবিদ এবং সাবেক পররাষ্ট্র প্রতিমন্ত্রী। তিনি ১৯৯৬ সাল থেকে ২০০১ সাল পর্যন্ত আওয়ামী লীগের সরকারের আমলে বাংলাদেশের পররাষ্ট্র মন্ত্রণালয়ের পররাষ্ট্র প্রতিমন্ত্রী হিসেবে দায়িত্ব পালন করেন।
আবুল হাসান চৌধুরী ১৯৫১ সালের এপ্রিলে ঢাকায় জন্মগ্রহণ করেন। তার পিতা ছিলেন বাংলাদেশের দ্বিতীয় রাষ্ট্রপতি আবু সাঈদ চৌধুরী এবং তারা দাদা আবদুল হামিদ চৌধুরী ছিলেন পূর্ব পাকিস্তান প্রাদেশিক পরিষদের স্পিকার। ঢাকায় প্রাথমিক ও মাধ্যমিক শিক্ষা শেষ করার পর তিনি অক্সফোর্ড বিশ্ববিদ্যালয় থেকে উচ্চতর শিক্ষা গ্রহণ করেন।
আবুল হাসান চৌধুরী ১৯৯০ সালে বাংলাদেশ আওয়ামী লীগে যোগদানের মাধ্যমে রাজনীতিতে প্রবশে করেন। প্রথমবারের মত টাংগাইল-১ (মধুপুর উপজেলা ও ধনবাড়ী উপজেলা নিয়ে গঠিত) আসন থেকে ১৯৯১ সালে আওয়ামী লীগের মনোনয়নে তিনি জাতীয় সংসদের সংসদ সদস্য নির্বাচিত হন। তবে এ নির্বাচনে বাংলাদেশ জাতীয়তাবাদী দল সরকার গঠন করে এবং তিনি সংসদে বিরোধীদলীয় হুইপ নির্বাচিত হন। এছাড়া তিনি ১৯৯১ থেকে ১৯৯৬ সাল পর্যন্ত আওয়ামী লীগের আন্তর্জাতিক সম্পর্ক বিষয় সম্পাদক ছিলেন। ১৯৯৬ সালের নির্বাচনে তিনি পুনরায় আওয়ামী লীগের মনোনয়নে সংসদ সদস্য নির্বাচিত হন। এ নির্বাচনে তার দল সরকার গঠন করে এবং তিনি ১৯৯৬ সালে পররাষ্ট্র মন্ত্রণালয়ের প্রতিমন্ত্রী হিসেবে নিয়োগ পান এবং ৫ বছর মন্ত্রী হিসেবে দায়িত্ব পালন করেন।
দূর্নীতির অভিযোগে বাংলাদেশের পদ্মা সেতু প্রকল্পে বিশ্ব ব্যাংক একশ’ ২০ কোটি ডলার অর্থায়ন বাতিল করে। আবুল হাসান চৌধুরীসহ আরও কয়েকজনের বিরুদ্ধে পদ্মা সেতু প্রকল্পে দুর্নীতির ষড়যন্ত্রে জড়িত থাকার অভিযোগ উঠে। রয়েল কানাডিয়ান মাউন্টেড পুলিশ (আরসিএমপি) টরন্টোতে অভিযুক্তদের বিরুদ্ধে মামলা দায়ের করে। ২০১৫ সালে দুর্নীতি দমন কমিশন পদ্মা সেতু প্রকল্পের দূর্নীতির অভিযোগ তদন্ত করে। বিশ্ব ব্যাংকের প্রবল চেষ্টার ফলেও ৫৩ দিন তদন্ত করে দূর্নীতি দমন কমিশন কাউকে অভিযুক্ত হিসেবে পায়নি। তাদের প্রতিবেদন অনুসারে ঢাকা জেলা জাজ কোর্ট সকল অভিযুক্তদের মামলা থেকে খালাস দেন। এর পূর্বে দূর্নীতি দমন কমিশন সৈয়দ আবুল হোসেন ও সাবেক প্রতিমন্ত্রী আবুল হাসান চৌধুরীকে অভিযোগ থেকে খালাস দেয়।
২০১৭ সালে কানাডার আদালত ঘোষণা করে, পদ্মা সেতু প্রকল্পে কোন দূর্নীতির প্রমাণ তারা খুঁজে পাননি এবং অন্টারিও আদালত মামলাটি খারিজ করে দেয়।
হোমালিন
হোমালিন ( [hóʊɴməlɪ́ɴ mjo̰]) হলো উত্তর পশ্চিমা মিয়ানমারের একটি ছোট শহর যেটি সাগাইং অঞ্চলে অবস্থিত হাকামতি জেলার রাজধানী শহর। এই শহরটি চিন্দুইন নদী এর তীরে অবস্থিত এবং এর রয়েছে হোমালিন বিমান বন্দর।
হোমালিন শহরের তামানথির প্রাণীজগৎ খুবই বিচিত্র। উইয়ু নদীর বালিতে সোনা পাওয়া গিয়েছে। রাশিয়ার সাথে মিলে সেই সোনা বের করার ও খননের কাজ হাতে নেওয়া হয়েছে।
১৯০৮সালে ইম্পেরিয়াল গেজেটিয়ার অব ইন্ডিয়া তথ্য উল্লেখ করে যে ইর্রাওয়াডি ফ্লোটিল্লা কোম্পানি পাকোক্কু এবং হোমালিনের মাঝে সরবরাহ করত। দ্বিতীয় বিশ্বযুদ্ধ এর সময়, চীন্দউয়িন নদীর তীরে হোমালিন দখল করেছিল জাপান মে বা জুন ১৯৯৪সালে।
হোমালিন, একটি ছোট শহর ভারতের সীমান্তের কাছে অবস্থিত যা একটি দ্বীপের পর এবং চীন্দউয়িন নদীর তীরে। এটির পেছনে অনেক বড় পর্বতমালা রয়েছে যেগুলো প্রায় ৯০০০ফুট উচু। পাহাড়ের নিচু অংশ গুলোতে কিছু কৃষি কাজ দেখা যায়। Theএই শহরটির গড় উচ্চতা ১০১ মিটার।
হোমালিনে একটি উষ্ঞ প্রকৃতির জলবায়ু রয়েছে। এখানে তাপমাত্রা সবসময় বেশি থাকে তবে শীতকালে (ডিসেম্বর-ফেব্রুয়ারি) এটি একটু কমে যায়।
এই শহরে সর্বোচ্চ ১৫০০জন লোক বাস করে। নাগা এবং কুকি জাতিগোষ্ঠীরা হোমালিনে বসবাস করে এবং তারা তাদের সংস্কৃতি অনুযায়ী বিভিন্ন অনুষ্ঠান পালন করে থাকে।
প্রধান পরিবহন সড়ক হলো তাবেইক্কিন-ফাউংবিন-হোমালিন সড়ক যা ৩৩০ মাইল দীর্ঘ। ১০০০ফুট লম্বা ও ১৬ফুট প্রস্থের একটি সেতু সাম্প্রতিক কালে নির্মান করা হয়েছে। যা তেতকেয়িন-ফাউংপিন-হোমালিন-খামতি সড়ককে মিলিত করে।
দেখা গিয়েছে হোমালিনের জলবায়ু এবং আবহাওয়া রাবার চাষ করার জন্য খুবই উপযোগী। তাছাড়া এখানকার মাটি রাবার গাছের জন্য খুবই উর্বর। এর ফলে শহরাঞ্চলেও রাবার চাষের পরিমাণ বৃদ্ধি পেয়েছে, যার কারণে অনেকের জন্য কাজ করার একটি বিশাল সুযোগ হয়েছে এবং স্থানীয় লোকেরা এর মাধ্যমে অর্থনৈতিকভাবে অনেক লাভবান হচ্ছে এবং নিজেদের জীবন মান তারা উনৃনত করছে। আনারস গাছও রাবার গাছের পাশাপাশি চাষ করা হয়ে থাকে যা অর্থনীতির চাকাকে আরও সচল করতে সাহায্য করে। Sinceসারা বিশ্ববযাপি রাবারের চাহিদা থাকায়, স্থানীয় লোকেরা রাবার চাষের এলাকাকে আরও বৃদ্ধি করছে এবং বাণিজ্যিক লাভের আশায় এর পাশাপাশি চা পাতাও চাষ করছে।হোমালিনের উইয়ু নদীতে সোনা পাওয়ার বিষয়টি আরও লাভজনক হয় যখন মিয়ানমারের ভৌগলিক গবেষণা সংস্থা রাশিয়ার সাথে চুক্তু সম্পাদন করে থাকে।
প্রদেশ নং ৫
প্রদেশ নং ৫ (প্রস্তাবিত নাম: লুম্বিনী) নেপালের নবগঠিত সাতটি প্রদেশের অন্যতম। নেপালের নতুন সংবিধান অনুসারে ২০১৫ সালের ২০ সেপ্টেম্বর এটি গঠিত হয়। প্রদেশ নং ৫ এর উত্তরে গণ্ডকী ও কর্ণালী প্রদেশ, পূর্বে গণ্ডকী প্রদেশ, পশ্চিমে সুদূরপশ্চিম প্রদেশ এবং দক্ষিণে ভারতের উত্তর প্রদেশ অবস্থিত। ২০১৮ সালের ১৭ জানুয়ারি প্রদেশ সভার অধিবেশনে বুটওয়ালকে প্রদেশের অন্তর্বর্তীকালীন রাজধানী হিসেবে ঘোষণা করা হয়।
নেপালের নতুন সংবিধান অনুসারে প্রদেশ নং ৫ এর প্রশাসনিক প্রধান হলেন গভর্নর, প্রদেশ সরকারের প্রধান হলেন মুখ্যমন্ত্রী এবং বিচার বিভাগের প্রধান হলেন তুলসিপুর উচ্চ আদালতের প্রধান বিচারপতি। প্রদেশ নং ৫ এর বর্তমান গভর্নর হলেন উমাকান্ত ঝা, মুখ্যমন্ত্রী শংকর পোখরেল এবং তুলসিপুর উচ্চ আদালতের প্রধান বিচারপতি হলেন নহকুল সুবেদী। প্রদেশ নং ৫ এর প্রদেশ সভার আসন সংখ্যা ৮৭। নেপালের কেন্দ্রীয় প্রতিনিধি সভার ২৬ জন সদস্য এই প্রদেশ থেকে নির্বাচিত হন।
নেপালের অন্যান্য প্রদেশের মতোই প্রদেশ নং ৫ এর প্রদেশ সভা এক কক্ষবিশিষ্ট। প্রতিটি প্রদেশ সভার মেয়াদ পাঁচ বছর। প্রদেশ নং ৫ এর প্রদেশ সভার অস্থায়ী কার্যালয় বুটওয়ালের চেম্বার অব কমার্স সম্মেলন হলে অবস্থিত।
প্রদেশ নং ৫ তে মোট ১২টি জেলা রয়েছে। জেলার প্রশাসনিক দায়িত্বে থাকেন জেলা সমন্বয় সমিতির প্রধান ও জেলা প্রশাসন কর্মকর্তা। প্রতিটি জেলাকে আবার নগর ও গ্রামপালিকায় বিভক্ত করা হয়েছে। প্রদেশ নং ৫ এ মোট ৩২টি নগর, ৪টি উপ-মহানগর এবং ৭৩টি গ্রামপালিকা রয়েছে।
প্রদেশ নং ৫ এর জেলাসমূহ:
জন শার্প
জন উইলিয়াম শার্প (; জন্ম: ৯ ডিসেম্বর, ১৮৬৬ - মৃত্যু: ১৯ জুন, ১৯৩৬) নটিংহ্যামশায়ারের রাডিংটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯০ থেকে ১৮৯২ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন জন শার্প।
নটিংহ্যামশায়ারের প্রথিতযশা ক্রিকেটার স্যামুয়েল শার্পের সন্তান তিনি। কিন্তু, ১৮৮০-এর দশকে আলফ্রেড শ ও উইলিয়াম অ্যাটওয়েলের ন্যায় বিখ্যাত বোলারদের আধিপত্যের কারণে নিজ কাউন্টিতে প্রায়শঃই উপেক্ষিত থাকতেন। ফলশ্রুতিতে, ১৮৮০-এর দশকের শেষার্ধ্বে সারে দলের পক্ষে খেলার যোগ্যতা লাভ করেন তিনি। ১৮৮৯ সালে স্বরূপ ধারন করে অক্সফোর্ড বিশ্ববিদ্যালয়ের বিপক্ষে ৫/৫ লাভ করেন। তবে, কাউন্টি ক্রিকেটে প্রায়শঃই লোহম্যানের দাপটে ম্রিয়মাণ অবস্থায় থাকতে হতো তাঁকে। তাস্বত্ত্বেও, ১৮৯০ সালে বোলিংয়ে বেশ উত্তরণ ঘটান ও কাউন্টি খেলাগুলোয় মাত্র ১২.০৮ গড়ে ১০২ উইকেট পেয়েছিলেন তিনি ও লোহম্যানের গড়কে পাশ কাটাতে সক্ষম হন।
১৮৯১ সালে উইজডেনে উল্লেখ করা হয় যে, চমৎকার আবহাওয়ায় স্বল্প সময়ের বোলিংয়ে নেমে ব্যাটিং উপযোগী পিচে ইংল্যান্ডের সেরা বোলার ছিলেন জন শার্প। ১৮৯১ সালে তিন মাসে নিজেকে পূর্ণাঙ্গভাবে মেলে ধরেন তিনি। তন্মধ্যে, মিডলসেক্সের বিপক্ষে এবড়ো-থেবড়ো পিচে ৯/৪৭ পেয়েছিলেন। কিন্তু, আগস্টে লকউডের সামনে তিনি ম্রিয়মাণ ছিলেন।
প্রথম-শ্রেণীর ক্রিকেটে সারে দলের পক্ষে খেলেছেন জন শার্প। আনুষ্ঠানিকভাবে প্রবর্তিত কাউন্টি চ্যাম্পিয়নশীপের উদ্বোধনী আসরে সারের দলীয় সঙ্গী জর্জ লোহম্যানের সাথে অবিস্মরণীয় জুটি গড়ে দলের প্রথম শিরোপা জয়ে প্রভূতঃ ভূমিকা রেখেছিলেন। তবে, দলে উইকেট লাভে সক্ষম বোলারদের উপযোগী থাকায় বিকল্প বোলারের তেমন প্রয়োজন পড়তো না। ১৮৯১ সালের শেষদিকে উইলিয়াম লকউডের পুণরুত্থানের ফলে জন শার্পকে আর বোলিংয়ের সুযোগ দেয়া হয়নি।
বোলিং অনুপযোগী পিচে সাফল্যের কারণে ১৮৯১-৯২ মৌসুমে অস্ট্রেলিয়ায় অ্যাশেজ সিরিজ খেলার জন্য স্বয়ংক্রিয়ভাবে তাঁকে দলের সদস্যরূপে মনোনীত করা হয়। সেখানে তিনি স্মরণীয় সাফল্য পান। তন্মধ্যে, এমসিজিতে অনুষ্ঠিত সিরিজের প্রথম টেস্টে ৫১ ওভার বোলিং করে ৬/৮৪ পেয়েছিলেন।
১৮৯২ সালে তাঁর দূর্বল ক্রীড়াশৈলী চোখে পড়ে। ফলশ্রুতিতে, মৌসুমের আগেই দীর্ঘদিন পর সারে দলের বাইরে চলে আসতে হয় তাঁকে। তবে, টম রিচার্ডসন আঘাতপ্রাপ্ত হলে জন শার্পকে পুণরায় দলে অন্তর্ভূক্ত করা হয়। কিন্তু, দলে তেমন কোন ভূমিকা রাখতে পারেননি। এরপর ঐ বছর শেষে তাঁকে দলের বাইরে রাখা হয়। ১৮৯৪ সালে নটিংহ্যামশায়ারের পক্ষে বেশ কয়েকটি খেলায় অংশ নিয়েছিলেন তিনি। তবে, দলের দূর্বল বোলিংকে শক্তিমত্তার পর্যায়ে নিতে পারেননি। বোলারদের অনুকূলে পিচ ভূমিকা রাখলেও ২৮.৪০ গড়ে মাত্র দশ উইকেট পেয়েছিলেন। অবশেষে মাত্র ২৮ বছর বয়সেই বেশ তরুণ অবস্থায় ক্রিকেট খেলা থেকে অবসর নেন তিনি।
দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৮৯২ সালে উইজডেন কর্তৃপক্ষ জন শার্পকে অন্যতম বর্ষসেরা ক্রিকেটার হিসেবে নামাঙ্কিত করে।
জন শার্প ফাস্ট-মিডিয়াম বোলিং করতেন। ব্যাটিং উপযোগী পিচে অপ্রত্যাশিতভাবে বলকে বাঁক খাওয়ানোর ক্ষেত্রে তাঁর জুড়ি মেলা ভার ছিল। প্রায়শই তাঁর ইয়র্কারগুলো মারাত্মক ছিল ও প্রভূতঃ সফলতার মুখ দেখতো। তাঁর একটি চোখ অকেজো ছিল। এরজন্যে তিনি কোন চাপ অনুভব করতেন না। তবে, ফিল্ডিংয়ে ক্ষেত্রে ঐ সময়ে খেলোয়াড় হিসেবে দূরে থাকতেন।
১৯ জুন, ১৯৩৬ তারিখে নটিংহ্যামশায়ারের রাডিংটনে ৭০ বছর বয়সে জন শার্পের দেহাবসান ঘটে।
স্ল্যাকওয়্যার
স্ল্যাকওয়্যার () একটি গ্নু/লিনাক্স ডিস্ট্রিবিউশন। ১৯৯৩ সালে প্যাট্রিক ভলকারদিং এটি নির্মাণ করেন। মূলত সফটল্যান্ডিং লিনাক্স সিস্টেম ভিত্তিক এ ডিস্ট্রিবিউশন অন্য অনেক লিনাক্স ডিস্ট্রিবিউশনে মূল ভিত, বিশেষ করে সুয্যে লিনাক্স।
স্ল্যাকওয়্যারের মূল ডিজাইন স্ট্যাবলিটি ও সিম্পলিসিটি এবং সবচেয়ে বেশি ইউনিক্স-সদৃশ লিনাক্স ডিস্ট্রিবিউশন হওয়া। অন্য অধিকাংশ লিনাক্স ডিস্ট্রিবিউশনের মত স্ল্যাকওয়্যার কোন গ্রাফিক্যাল ইন্সটলার ব্যবহার করে না। এটি প্ল্যান টেক্সট ফাইল ব্যবহার করে এবং কনিফিগারেশন ও অ্যাডমিনেস্ট্রেশনের জন্যে অল্পসংখ্যক শেল স্ক্রিপ্ট ব্যবহার করে। কোনরকম বিশেষ পরিবর্তন ব্যাতীত এটি একটি কমান্ড-লাইন ইন্টারফেস পরিবেশে বুট হয়।এর রক্ষণাত্মক ও সিম্পল বৈশিষ্ট্যের জন্যে, অগ্রগম্য ও দক্ষ ব্যবহারকারীদের জন্যে এটি উপযুক্ত ডিস্ট্রো হিসেবে বিবেচিত।
গোমাল নদী
গোমাল নদী (, , ) ৪০০ কিলোমিটার দীর্ঘ একটি নদী যা আফগানিস্তান ও পাকিস্তানের ওপর দিয়ে বয়ে গেছে।
রামায়ণে (২.৪৯.১১) গোমাল নদীর উল্লেখ পাওয়া গেছে। ডেরা ইসমাঈল খান এলাকায় গোমাল বিশ্ববিদ্যালয়ের নাম গোমাল নদী থেকে নেওয়া হয়েছে। এছাড়া আফগানিস্তানের পাক্তিকা প্রদেশের গোমাল জেলার নাম ও গোমাল নদীর নাম একই।
সফটল্যান্ডিং লিনাক্স সিস্টেম
সফটল্যান্ডিং লিনাক্স সিস্টেম (এসএলএস) ছিলো প্রথম দিককার গ্নু /লিনাক্স ডিস্ট্রিবিউশন। এটার নির্মাতা পিটার ম্যাকডোনাল্ড, যেটি তিনি মে ১৯৯২ সালে নির্মাণ করেন। অই সময় তাদের স্লোগান ছিলো "Gentle Touchdowns for DOS Bailouts" (ডসের ব্যবসায়িক অবনতিতে হালকা ছোয়া)।
এসএলএস ছিলো প্রথম কোন বিস্তৃত লিনাক্স ডিস্ট্রিবিউশন, যেখানে লিনাক্স কার্নেল, গ্নু, এবং অন্যান্য প্রাথমিক ইউটিলিটির বাইরেও বেশি কিছু ছিলো, উদাহরণস্বরূপ এক্স উইন্ডো সিস্টেম।
অই সময় এসএলএস ছিলো সবচেয়ে বেশি জনপ্রিয় লিনাক্স ডিস্ট্রিবিউশন, কিন্তু এটা বাগি হিসেবে ব্যবহারকারীগণ কর্তৃক সমালোচিত হলো। এবং অতি সত্তর স্ল্যাকওয়্যার এটাকে ছাপিয়ে গেলো।
একইভাবে আয়ান মারডকের এসএলএসের সাথে বাজে অভিজ্ঞতাই তাকে ডেবিয়ান প্রকল্পের সূচনা করতে উৎসাহ যোগায়।
আলী সালমান
আলী সালমান আহমদ সালমান (আরবী: علي سلمان أحمد سلمان) একজন বাহরাইনী ইমামিয়্যাহ (টুইলভার) শিয়া আলেম এবং আল-ওয়েফক নামক রাজনৈতিক সমাজের মহাসচিব। ১৯৯৫ সালের জানুয়ারিতে বাহরাইন সরকার তাকে ১৯৯০ সালের গণজাগরণের সময় সংবিধান পুনঃপ্রতিষ্ঠান এবং সংসদ পুনরুদ্ধারের দাবিতে একটি প্রচারাভিযানের নেতৃত্ব দেওয়ার জন্য জোরপূর্বক তাকে দুবাইতে নির্বাসনে পাঠিয়ে দেয়। সেখান থেকে লন্ডনে যান এবং সেখানে রাজনৈতিক আশ্রয় চান। তিনি লন্ডন থেকে বিরোধী কার্যক্রম অব্যাহত রাখেন, যেখানে তিনি বাহরাইন ফ্রিডম মুভমেন্ট এর সাথে যুক্ত ছিলেন। ২০০১ সালের মার্চে রাজা হামাদ ঘোষিত রাজনৈতিক সংস্কারের একটি অংশ হিসাবে সালমান সাধারণ ক্ষমা প্রার্থনায় বাহরাইন ফিরে আসেন।
তার পরিবারের নিকটবর্তী অজানা কিছু ব্যক্তির মতে, আল খলিফার শাসনামলে শেখ আলী সালমানকে কারাগারে মারাত্মক নির্যাতন করা হয়েছিল। শেখ আলী সালমানকে আটক রাখার ফলে অনেক প্রতিবাদ হয় এবং আল খলিফার বাহিনী বিক্ষোভকারীদের ছত্রভঙ্গ করতে টিয়ার গ্যাস ও রবারের গুলি চালানোর ফলে বেশ কয়েকজন প্রতিবাদকারী আহত হয়।
আলী সালমান মূলত ইরানের ইমামিয়্যাহ শিয়া ধর্মীয় চিন্তাভাবনার একটি প্রধান কেন্দ্র ‘কম’ শহরে পড়াশুনা করেন। তিনি একজন ইমামিয়্যাহ শিয়া যা মূলত ১৯৯২ সালে তাঁর মৃত্যুর আগ পর্যন্ত শিয়া বিশ্বের বেশিরভাগ আধ্যাত্মিক নেতা গ্র্যান্ড আয়াতুল্লাহ সাঈদ আবুল-কাশিম আল-খোইয়ের শান্তিকর শিক্ষা অনুসরণ করেছিলেন। তার মূল মার্জার মৃত্যুর পর, সালমান তার নতুন মার্জা সম্পর্কে প্রকাশ্যে কথা বলেননি তবে, একটি ব্যক্তিগত সাক্ষাৎতারে তিনি দাবি করেছিলেন যে তিনি এখন গ্র্যান্ড আয়াতুল্লাহ সাইয়িদ আলী আল-হুসায়ানি আল-সিসতানির অনুসারী।
এই পছন্দটি গুরুত্বপূর্ণ কারণ সালমান তার রাজনৈতিক অবস্থানকে ন্যায্যতা দেওয়ার জন্য কর্তৃপক্ষের বাহ্যিক উৎসের উপর নির্ভর করেন না। সিসতানির এই অনুসরণ একটি সম্পূর্ণরূপে পৃথক ভিত্তির উপর প্রতিষ্ঠিত যা সাধারণ পরিমণ্ডলের মধ্যে প্রসারিত হয় না। সিসতানি একটি মার্জা যা তাঁর অনুসারীদের রাজনৈতিক পছন্দগুলিতে হস্তক্ষেপ এড়ায়ে চলার জন্য বিশেষভাবে পরিচিত।
১৯৯০ সালে বাহরাইনের গণজাগরণের একজন অন্যতম নেতা হিসেবে আলী সালমান ব্যাপকভাবে পরিচিত। গণজাগরণের প্রথম দিকটি ১৯৯৪ সালের নভেম্বরে বেশ কয়েকটি বিদেশী সংস্থা দ্বারা সংগঠিত একটি দাতব্য ম্যারাথন হিসাবে বর্ণনা করা হয়েছে। ম্যারাথন দৌড়বিদরা, পুরুষ এবং মহিলা উভয়ই শর্টস এবং টি-শার্টে পরিহিত অবস্থায়, কিছু শিয়া গ্রামে প্রবেশ করে। শিয়া ধর্মীয় নেতাদের নেতৃত্বে গ্রামবাসীরা তাদের থামাতে চেষ্টা করেছিল কারণ তাদের মনে হয়েছিল এই অল্প পোশাক পরিহিতরা তাদের ধর্মীয় ও নৈতিক মূল্যবোধকে সরাসরি অপমান করছে। ঘটনা মারামরি এবং পাথর নিক্ষেপ পর্যন্ত গড়িয়েছিল। ঐ রাতে, আলী সালমান সহ বেশ কয়েকজন প্রতিবাদকারীকে নিরাপত্তা বাহিনী গ্রেপ্তার করে। তার গ্রেফতার গণ-বিক্ষোভে রূপ নেয় এবং প্রায় ১২ জন বিক্ষোভকারীর মৃত্যু ঘটে ও শত শত বিক্ষোভকারীকে কারাগারে পাঠান হয়। এইসব বিক্ষোভের নেতা ছিলেন সালমান।
১৯৯৪ সালে গ্রেপ্তার হওয়ার পর সালমানকে নির্বাসিত করা হয় এবং তিনি পরে লন্ডনে যান। যেখানে তিনি বাহরাইনের স্বাধীনতা আন্দোলনের জন্য বাহরাইন ফ্রিডম মুভমেন্টের সাথে যুক্ত হন, সাইদ আল-শেহাবি নেতৃত্বে এই সংগঠনটি গড়ে ওঠে। সালমান এই গ্রুপ থেকে স্বাধীনভাবে কাজ করেছিলেন কিন্তু বাহরাইন বিদ্রোহের রাজনৈতিক দাবিগুলো অর্জনের জন্য তাদেরকে সহযোগিতা করেছিলেন।